ЎзА - Мамлакатимиз келажагига дахлдор вазифа\n26.07.2018 21:19 Чоп этиш версияси\nМамлакатимиз келажагига дахлдор вазифа\nТинчлик ва осойишталик барча ютуқларимизнинг бош омилидир. Айнан шу жиҳатни ҳисобга олиб, Президентимиз томонидан ҳуқуқ-тартибот органлари фаолиятини тубдан ислоҳ қилиш, айниқса, ёшлар ўртасида жиноятчилик ва ҳуқуқбузарликларнинг олдини олишга алоҳида эътибор қаратилмоқда.\n– Маҳаллада, тўй-ҳашамда, умуман, дастурхон бошида эл-юртга тинчлик, осойишталик ва хотиржамлик сўраб дуо қилинишида катта ҳикмат бор, – дейди Жиззах шаҳар "Мирзо Улуғбек" маҳалла фуқаролар йиғини раиси Раҳматулла Бозоров. – Барча эзгу ишлар шу яхши ният билан бошланади. Темир йўл вокзали, шаҳардаги энг катта ва гавжум бозор, шоҳбекат маҳалламиз ҳудудида жойлашгани учун илгари турли ҳуқуқбузарликлар кўпроқ содир этилган. Олиб борилаётган профилактика ишлари туфайли бугун ҳудудимиз шаҳардаги энг осойишта жойлардан бирига айланмоқда. Айниқса, ёшлар ўртасида ҳуқуқбузарлик кескин камайиб, йилнинг ўтган даврида бирорта ҳам содир этилмади.\nВилоятда илгари бирмунча нотинч бўлган, айни пайтда осойишта ҳудудга айланган бундай маҳаллалар сони кўпайиб бораётир. Шаҳардаги барча 34 маҳаллада профилактик тадбирлар самарасини оширишга алоҳида эътибор қаратилаётгани, “Маҳалла посбони” жамоатчилик тузилмаси сардорлари хизмат кийими, велосипед ва мобиль телефон аппарати билан бепул таъминлангани муваффақиятларнинг муҳим омили бўлмоқда.\nҲуқуқ-тартибот идоралари ва бошқа мутасадди ташкилотлар, кенг жамоатчилик вакиллари ҳамкорлигида амалга оширилаётган чора-тадбирлар жиноятчилик ва ҳуқуқбузарликларнинг олдини олишда алоҳида аҳамият касб этаётир. Жумладан, жорий йилнинг биринчи ярмида ёшлар томонидан содир этилган жиноятлар ўтган йилнинг шу давридаги 369 тадан 237 тага камайишига эришилган. Жиноятларда иштирок этган коллеж ўқувчилари 10 нафардан 6 нафарга камайган.\nМилиция таянч пунктининг фуқаролар йиғини идораси билан бир бинода жойлашгани, профилактика инспекторининг ўзи ишлаётган маҳаллада яшаши жамоат тартибини сақлашнинг муҳим омили эканини ҳаёт кўрсатмоқда. Профилактика инспекторларининг фуқаролар йиғини раиси, диний маърифат ва маънавий-ахлоқий тарбия масалалари бўйича маслаҳатчи, “Маҳалла посбони” билан доимий ҳамкорликда ишлаши туфайли маҳаллада кимнинг фарзанди нима билан машғуллиги маълум. Айнан шу омил турли жиноят содир этилишининг олдини олишда қўл келмоқда.\nТарғибот-ташвиқот тадбирлари давомида аниқланган камчилик ва муаммолар ўз жойида бартараф этилаётир. Жорий йилнинг ўтган даврида тарбияси оғир, жиноят ва ҳуқуқбузарлик содир этишга мойил бўлган 75 нафар вояга етмаганлар, фарзандига таълим-тарбия бериш борасидаги мажбуриятини бажармаётган ёки ножўя хатти-ҳаракати билан уларга салбий таъсир кўрсатаётган 237 ота-она аниқланиб, ички ишлар органларида профилактик ҳисобга олинди. Ғаллаорол, Зарбдор, Ш.Рашидов, Зафаробод, Зомин туманларидан 1 нафардан, Пахтакор туманидан 2 нафар вояга етмаган бола махсус мактаб-интернатларига ва касб-ҳунар коллежларига жойлаштирилди. Болага таълим-тарбия бериш борасидаги мажбуриятини бажаришдан бўйин товлаган ёки лозим даражада бажармаган ота-она ва уларнинг ўрнини босувчи шахсларга нисбатан маъмурий баённомалар расмийлаштирилди.\nКўчада, бозорда ва бошқа жамоат жойларида назоратсиз-қаровсиз юрган 69 нафар бола аниқланиб, вояга етмаганларга ижтимоий-ҳуқуқий ёрдам кўрсатиш марказига жойлаштирилди. 142 нафар ота-она, ташкилот ва таълим муассасаси раҳбарларига нисбатан тегишли ҳужжатлар расмийлаштирилиб, вояга етмаганлар ишлари бўйича идоралараро комиссияга кўриб чиқиш учун юборилган.\nАлбатта, бу тақдимномалар шунчаки ҳужжат сифатида йиғма жилдга тикиб қўйилаётгани йўқ. Яқинда вилоятдаги барча туман ва шаҳар вояга етмаганлар ишлари идоралараро комиссияларининг 2018 йил олти ойлик иш якунларига бағишланган ҳисобот сайлов йиғилишларида бу йўналишда олиб борилаётган ишлар атрофлича муҳокама қилинди. Жумладан, тегишли ташкилотлар фаолиятига ҳисобда турган ҳар бир болани тўғри йўлга қайтариш бўйича бажарилган ишларга қараб баҳо берилган.\nВилоят ички ишлар бошқармаси ахборот хизмати маълумотларига кўра, вояга етмаганлар ҳамда ёшлар ўртасида содир этилаётган жиноятлар ва уларнинг барвақт олдини олиш юзасидан 1000 дан зиёд учрашувлар, давра суҳбати ва бевосита мулоқотлар ўтказилган. Бу тадбирлар давомида диний экстремистик оқимларга аъзо бўлган, муқаддам судланган фуқароларга яшаш, ишлаш шароити яратиш, уларнинг жамиятда ўз ўрнини топишида кўмаклашишга алоҳида эътибор қаратилаётир.\nЖорий йилнинг 15-22 январь кунлари ҳамда 23 апрелдан 30 апрелга қадар “Давомат” тадбирлари ўтказилиб, унинг натижалари юзасидан вилоят хокимлиги ва прокуратурасига ахборотномалар, халқ таълими, ўрта-махсус касб-ҳунар таълими бошқармаларига тақдимномалар киритилди.\n– Президентимиз раислигида 2018 йил 4 июль куни ёшлар билан манзилли ва тизимли ишлаш, улар учун муносиб шароитлар яратиш, бандлигини таъминлаш масалаларига бағишлаб ўтказилган видеоселектор йиғилишида қайд этилганидек, ёшлар ўртасида ҳуқуқбузарликнинг олдини олишда амалга ошираётган ишларимиз ҳали талаб даражасида эмас, – дейди вилоят ИИБ ҳуқуқбузарликлар профилактикаси бошқармаси бошлиғи Жўрабек Авазов. – Шунинг учун вилоят ИИБ томонидан ёшлар, жумладан, вояга етмаганлар ўртасида жиноят ва ҳуқуқбузарликларнинг барвақт олдини олиш, уларни ҳар томонлама баркамол этиб тарбиялашда ҳамкорликда амалга оширилиши лозим бўлган чора-тадбирлар режаси ишлаб чиқилди. Ушбу режа асосида фақат тарғибот-тушунтириш эмас, ёшларнинг эҳтиёж ва қизиқишлари ҳисобга олинган ҳолда амалий ишлар олиб борилаётир. Масалан, таълим муассасаларида ички ишлар органларининг тажрибали ходимлари томонидан вояга етмаганлар томонидан кўп содир этилаётган жиноятларнинг ҳуқуқий оқибатлари тўғрисида очиқ мулоқотлар ўтказилиши фойдали бўлаётир. Барча шаҳар ва туманларда мутасадди ташкилотлар ҳамкорлигида уюшмаган ёшлар ўртасида 20 дан ортиқ тренинглар ташкил этилиб, унда ёшларга тадбиркорлик тўғрисида, кредит олиш тартиби, солиқ сиёсати ва технологиялар тўғрисида тушунчалар берилди.\nАлбатта, ёшларни ҳарбий ватанпарварлик руҳида тарбиялаш мақсадида “Бургутлар”, “Темурбеклар” каби ҳарбий спорт мусобақалари, ўқувчиларнинг ёзги оромгоҳларида ўтказилаётган тадбирлар ҳам қизиқарли, ҳам фойдали бўлмоқда.\nМамлакатимиз келажаги фарзандларимизнинг комил инсон бўлиб вояга етишига боғлиқ. Бинобарин, ёшларни жисмонан соғлом, маънан етук, интеллектуал салоҳиятли инсонлар этиб тарбиялаш нафақат тегишли ташкилотлар, балки барчамизнинг вазифамиздир.


Газета Норма маслахатчи / 2014 год / № 14 / Фармон ва ижро\nЎзбекистон Республикасининг 2012 йил 24 сентябрда қабул қилинган «Хусусий мулкни ҳимоя қилиш ва мулкдорлар ҳуқуқларининг кафолатлари тўғрисида»ги қонунига кўра, хусусий мулк ҳуқуқи шахснинг қонун ҳужжатларига мувофиқ қўлга киритган мол-мулкка эгалик қилиш, ундан фойдаланиш ва уни тасарруф этиш ҳуқуқидан иборатдир.\nДавлатимиз раҳбарининг 2012 йил 18 июлда қабул қилинган «Ишбилармонлик муҳитини янада тубдан яхшилаш ва тадбиркорликка янада кенг эркинлик бериш чора-тадбирлари тўғрисида»ги фармони билан тадбиркорлик субъектларининг кўчмас мулкка бўлган ҳуқуқини давлат рўйхатига олишнинг замонавий тамойиллари жорий этилгани бу борадаги яна бир муҳим қадам бўлди. Фармон ижросини таъминлаш мақсадида Ўзбекистон Республикаси Вазирлар Маҳкамасининг 2014 йил 7 январда «Кўчмас мулкка бўлган ҳуқуқларни давлат рўйхатидан ўтказиш тартибини такомиллаштириш тўғрисида»ги қарори қабул қилинди.\nКўчмас мулк мулклар ичида энг аҳамиятлисидир. Ер участкалари, уй-жойлар, бино ва иншоотлар, кўп йиллик дарахтзорлар шу тоифага киради. Кўчмас мулкка бўлган мулк ҳуқуқи ва бошқа ашёвий ҳуқуқлар, бу ҳуқуқларнинг вужудга келиши, бошқа шахсга ўтиши, чекланиши ва бекор бўлиши, шунингдек, улар билан боғлиқ битимлар давлат рўйхатидан ўтказилиши керак. Шунда фуқаро ёки юридик шахсда уларга бўлган мулк ҳуқуқи вужудга келади.\nҲукуматимиз томонидан шу соҳани янада тартибга солиш мақсадида қабул қилинган қарор тадбиркорлик фаолиятини амалга ошириш учун янада қулай шарт-шароит яратди. Кўчмас мулкка бўлган ҳуқуқларни давлат рўйхатидан ўтказиш билан боғлиқ тартиботлар сони ва муддатлари қисқартирилди. Қарор асосида тасдиқланган «Кўчмас мулкка бўлган ҳуқуқларни ва у ҳақда тузилган битимларни давлат рўйхатидан ўтказиш тартиби тўғрисида» ва «Туман (шаҳар) ер кадастри дафтарини юритиш тартиби тўғрисида»ги низомларда ушбу жиҳатлар тўлиқ ифодасини топган.\nМаълумки, кўчмас мулкка бўлган ҳуқуқларни давлат рўйхатидан ўтказиш ишлари «Ергеодезкадастр» давлат қўмитасининг жойлардаги ер тузиш ва кўчмас мулк кадастри давлат корхоналари томонидан мулк эгасининг аризасига мувофиқ амалга оширилади. Бу борада аввал бир неча меъёрий ҳужжатлар асосида иш юритилган бўлса, эндиликда «Кўчмас мулкка бўлган ҳуқуқларни ва у ҳақда тузилган битимларни давлат рўйхатидан ўтказиш тартиби тўғрисида»ги низомда кўчмас мулкка бўлган ҳуқуқларни давлат рўйхатидан ўтказиш билан боғлиқ ҳамма масалалар битта ҳужжатда акс эттирилди.\nАйтиш жоизки, бино ва иншоотларга ҳамда ер участкасига бўлган ҳуқуқларни давлат рўйхатидан ўтказишдан олдин кадастр йиғмажилди тайёрланади. Унда мулкнинг тавсифи келтирилиши билан бирга ер участкасига, бино ва иншоотларга ҳамда кўп йиллик дарахтларга бўлган ҳуқуқларни тасдиқловчи ҳужжатлар бўлиши шарт. Бундай йиғмажилд кўчмас мулкка бўлган ҳуқуқларни давлат рўйхатидан ўтказувчи орган томонидан тайёрланади.\nАриза ва йиғмажилд ер тузиш ҳамда кўчмас мулк кадастри давлат корхоналарига топширилгач, тегишли мутахассислар томонидан икки кун ичида кўриб чиқилади. Ҳамма ҳужжатлар тақдим қилинган бўлса, кўчмас мулкка бўлган ҳуқуқ давлат рўйхатидан ўтказилади. Бу жараён ҳужжатларга асосан Давлат реестрига ёзиб қўйиш йўли билан амалга оширилади. Ҳуқуқ эгасига унинг ҳуқуқи давлат рўйхатидан ўтказилгани тўғрисида гувоҳнома берилади. Ушбу гувоҳнома олингандан кейин кўчмас мулкка нисбатан ҳуқуқ пайдо бўлади.\nҚарордаги янгиликлардан бири, кўп йиллик дарахтларга бўлган мулк ҳуқуқини давлат рўйхатидан ўтказиш тартибининг белгиланганидир. Амалда илк бор жорий этилаётган бу меъёр фермер хўжаликларининг ва қишлоқ хўжалиги соҳасидаги бошқа тадбиркорларнинг мулк ҳуқуқини муҳофаза қилишга қаратилган. Эндиликда ана шундай мулкка эга бўлган мулкдорлар ўзларининг бу ҳуқуқларини давлат рўйхатидан ўтказишлари мумкин.\nЭндиликда ер участкасига, бино ва иншоотларга, кўп йиллик боғларга бўлган ҳуқуқларни, ипотека ва ипотека билан боғлиқ шартномаларни, бошқа ҳужжатларнинг ҳар бирини давлат рўйхатидан ўтказганлик учун юридик шахслардан энг кам иш ҳақининг эллик фоизи, жисмоний шахслардан ўн фоизи миқдорида йиғим ундирилади.\nМухтасар айтганда, кўчмас мулкка бўлган ҳуқуқларни давлат рўйхатига олишнинг бундай қулай ва замонавий шакли фуқароларга, тадбиркорларга, адвокатларга, нотариусларга ва бошқа мутахассисларга катта қулайлик яратди.


Мазкур мусобақани ўтказишдан кўзланган асосий мақсад – юртимиз аҳолиси орасида соғлом турмуш тарзини кенг тарғиб қилиш, ёшларни ягона мақсад йўлида бирлаштириш, уларга ўз иқтидорини намоён этишлари учун катта майдон яратиб беришдан иборат.\nФутбол дунёда энг севимли ва оммалашган спорт тури, бежизга уни “спорт турлари қироли”, дейишмайди. Юртимизда ҳам чарм тўп ихлосмандлари кўпчиликни ташкил қилади. Шу боис бўлса керак, маҳалла ёшлари ўртасида “Чарм тўп” анъанавий футбол мусобақасини ўтказиш ғоясини юртдошларимиз жуда яхши кутиб олишди. Бу жараён бугун бошланган Республика босқичида ҳам ўз ифодасини топмоқда.\nМазкур ўйинларга барча жамоалар кўтаринки кайфиятда ва юқори тайёргарлик билан етиб келди. Учрашувлар ҳам юқори савияда ташкил этилмоқда. Баҳсларни мамлакатимизда кўзга кўринган ҳакамлар, қайсики Суперлига ва Про-лига ўйинларида тобланган ўз ишининг усталари бошқариб боришмоқда.\nБугун эрталабдан “Бунёдкор” футбол академиясига қарашли майдонларда “Чарм тўп-2019” анъанавий футбол мусобақасининг якуний босқичига старт берилди. Ўтказилган 6 та учрашувдан фақат биттасида йирик ҳисоб қайд этилгани, яна иккита ўйинда кучлар тенг келганини ҳисобга олсак, жамоалар савияси деярли тенг экани ойдинлашади.\n1-тур ўйинларида қайд этилган натижалар:\n“Мухоман” (Хоразм) – “Шеробод” (Сурхондарё) – 1:4\n“Ғаллаорол” (Жиззах) – “Челачи” (Навоий) – 0:2\n“Иқбол” (Тошкент ш.) – “Ўрикзор” (Самарқанд) – 1:0\n“Баҳрин” (Фарғона) – “Еттигузар” (Сирдарё) – 2:2\n“Оққамиш” (Қашқадарё) – “Шодлик” (Тошкент вил.) – 2:2\n“Дўстлик” (Қорақалпоғистон) – “Яккатут” (Андижон) – 1:3\n“Чарм тўп-2019” анъанавий футбол мусобақасининг 2-тур ўйинларига бугун соат 17:00да старт берилади. Мухлислар ўз севимли жамоаларини бемалол қўллаб-қувватлаши мумкин.\n16:54 / 25:08:2019


Зеленский ҳукумати «Қримни қайтариш стратегияси»га тайёргарлик кўрилаётганини билдирди » Ўзбекистон янгиликлари – Zamin.uz\nЗеленский ҳукумати «Қримни қайтариш стратегияси»га тайёргарлик кўрилаётганини билдирди\n04 июнь 2019, 16:46\nУкраина президенти Владимир Зеленский Брюсселга илк бор ташрифи чоғида Европа Иттифоқи ва НАТО расмийлари билан Киевда ишлаб чиқилаётган «Қримни қайтариш» стратегиясини муҳокама қилади. «РБК»нинг хабар беришича, бу ҳақда Зеленский матбуот котиби Юлия Мендель маълум қилган.\n«Администрация Қримни унутиб юборди деб ўйламанг. Доимий консултация ўтказилмоқда. Бир қарорга келинганда маълум қилинади», — деб тушунтириш берган Мендель. Унинг таъкидлашича, Зеленский администрацияси шаффоф бўлиш ниятида, бироқ якуний қарор чиқарилмагунча тафсилотларни ошкор қилмайди.\nМай ойи охирларида маълум бўлишича, Зеленский Брюсселга 4—5 июнь кунлари келади. Қайд этилишича, у НАТО бош котиби Йенс Столтенберг, Европа Кенгаши президенти Дональд Туск ва Европа Комиссияси раиси Жан-Клод Юнкер билан учрашиши кутилмоқда. Бундан ташқари, президент июль ойида Украина—ЕИ саммити доирасида Брюсселга яна ташриф буюради.\nИнаугурация вақтида Зеленский Қрим ва Донбасс «Украина ери» эканини айтган. Унинг таъкидлашича, мамлакат нафақат ҳудудни, балки одамларни ҳам йўқотди.\nҚрим 2014 йилда ўтказилган референдум натижаларига кўра Россия таркибига киритилган эди. Украина содир бўлган ҳолатни аннексия (бир давлат томонидан бошқа давлатнинг бир қисмини мажбуран қўшиб олиниши) деб баҳоламоқда. Кремлда бу айблов бир неча марта инкор этилган. Россия президенти Владимир Путин эса Қримнинг эгалик масаласи тарихий жиҳатдан ёпилганини маълум қилган.\nЯнгиликлар » Дунё » Зеленский ҳукумати «Қримни қайтариш стратегияси»га тайёргарлик кўрилаётганини билдирди\n08:23 Зеленский президент сифатида биринчи бўлиб қайси давлатга боришини маълум қилди\n09:20 Украина президенти Зеленский дам олиш учун Туркияга жўнаб кетди


Одноклассники ва WWF камёб ва йўқолиб бораётган ҳайвонлар турлари тўғрисидаги таълим лойиҳасини бошлаб юборди\nЛойиҳа қаҳрамонлари — сақлаб қолишда WWFнинг Россиядаги ваколатхонаси иштирок этаётган қуйидаги саккиз нафар йўқолиб бораётган ҳайвонлар турларидир: оқ айиқ, атлантика моржи, амур йўлбарси, ёввойи шимол буғуси, олд Осиё қоплони, Европа зубри, оққуйруқ ва қор қоплони.\nОКдаги онлайн-тест олтита саволдан иборат. Фойдаланувчилар йўқолиб кетиши хавфи мавжуд қайси ҳайвонлар турларини сақлаб қолиш мумкинлигини билиши кутилмоқда. Викторинадаги ҳар бир савол концептуал слайдер билан кузатиб борилиб, унинг бир қисмида йўқолиб бораётган ҳайвон тасвири, бошқа қисмида эса — унинг тўлиқ фотосурати акс эттирилади. Тест саволларига жавоблар йўқолиб бораётган ҳайвонлар турлари билан боғлиқ муаммоларнинг батафсил тавсифидан иборат.\nВикторина фойдаланувчиларга камёб ҳайвонлар тўғрисида қизиқарли фактларни билиб олишга ёрдам беради. Масалан, унда Россияда нечта олд Осиё қоплони бўлгани, шимол буғусига инсондан ташқари бошқа нималар таҳдид солаётгани ҳамда оққуйруқ чангдан қандай ҳимояланиши тўғрисида маълумотлар бўлади. Онлайн-тест тугаганидан сўнг фойдаланувчиларга ўзига хос совға берилади, яъни фойдаланувчи аватарига оқ айиқ, оққуйруқ, зубр ёки морж тасвири ўрнатилади.\nОдноклассникида ўтказилаётган викторина BBDO агентлиги томонидан жамғарма юбилейига мўлжаллаб ишлаб чиқилган WWFнинг Россиядаги ваколатхонасининг “Йўқолиб кетганларни қайтариб бўлмайди” деб номланган ахборот кампанияси қисми бўлди.\nОдноклассники WWFнинг Россиядаги ваколатхонаси ижтимоий лойиҳаларини мунтазам равишда қўллаб-қувватлаб келмоқда. Шу тариқа, 2013 йилда ижтимоий тармоқнинг 404 саҳифасида Кизил китобга киритилган ҳайвонлар тўғрисида маълумот жойлаштирилган эди, 2016 ва 2017 йилларда эса ОК фойдаланувчилари OK Live мобил стриминг иловаси ёрдамида “Ер вақти” акциясида иштирок этдилар. 2018 йилда Экологик қарз кунида ОК ва WWF фойдаланувчиларга улар сайёрага қандай таъсир этаётганликларини билиб олиш ва ушбу таъсирни ҳисоблаб чиқиш имконини берувчи биргаликдаги тест бошлаб юбордилар.


Паралимпия ўйинлари йўлланмасини қўлга киритган спортчиларимизга 100 млн сўм топширилди / Olamsport.com\n31 авг 07:49\nПаралимпия ўйинлари йўлланмасини қўлга киритган спортчиларимизга 100 млн сўм топширилди\nТеглар : ЎзбекистонПаралимпияПараканоэ\nХабар берганимиздек, 21-25 август кунлари Венгриянинг Сегед шаҳрида пара каноэда эшкак эшиш бўйича жаҳон чемпионати бўлиб ўтди.\nТокио-2020 Паралимпия ўйинларига йўлланма берувчи мазкур мусобақа Ўзбекистон терма жамоаси учун ҳам муваффақиятли ўтиб, унда вакилларимиз Паралимпия ўйинларига 3 та йўлланмани қўлга киритишди.\nЖаҳон чемпионатида Шаҳноза Мирзаева KL3 йўналишида олтин медаль ва Паралимпиада лицензияси, Азизбек Абдулҳабибов ҳамда Ҳайитмурод Шерқўзиев совринли ўринларга илина олишмаган бўлишса ҳам, Паралимпия ўйинларига йўлланма берувчи поғонада финишга етиб келишган эди.\nЎзбекистон Миллий Паралимпия ассоциациясида Токио-2020 Паралимпия ўйинларига йўлланма қўлга киритган спортчилар ва уларнинг мураббийларини тақдирлаш маросими бўлиб ўтди.\nУнда Жисмоний тарбия ва спорт вазирининг биринчи ўринбосари Ойбек Касимов, МОҚ вице-президенти Сакен Полатов, МОҚ президенти маслаҳатчиси Назиржон Худойқулов, Паралимпия ассоциацияси раҳбари Мухторхон Тошхўжаев ва ОАВ вакиллари иштирок этишди.\nТадбирда Ойбек Касимов ва Сакент Полатов сўзга чиқиб, Президентимиз томонидан қаратилаётган бундай эътибор спортчиларнинг янги ғалабаларига пойдевор бўлишини таъкидлаб, уларнинг келгусидаги фаолиятида ҳам омад ва зафарлар тилаб ўтишди.\nПаралимпия ассоциацияси раҳбари Мухторхон Тошхўжаев эса қуйидаги фикрларни билдириб ўтди:


Ўзбекистонда жазирама энг юқори даражага етган - BBC News O'zbek\nЎзбекистонда жазирама энг юқори даражага етган\nСурат манбаси, Umida Ahmedova\nЎзгидромет марказига кўра, пойтахт Тошкентда 26 июл куни ҳаво ҳарорати +41,6 даражагача кўтарилиб, мазкур кўрсаткич бўйича 103 йил олдин шу кун кузатилган даража янгиланган.\nШаҳар тарихидаги июлнинг энг иссиқ куни эса бундан 19 йил аввал - 1997 йил 18 июл куни кузатилган. Ўшанда ҳаво ҳарорати +44,6 даражагача етган.\nСамарқанд шаҳрида эса бир кун олдин ҳаво ҳарорати +39,4 даражани ташкил қилган, хабарларга кўра, бу Самарқанд шаҳрида кузатилган энг юқори ҳароратдир.\n54 йил муқаддам Самарқандда 25 июл куни 37,9 даража- энг иссиқ ҳаво ҳарорати сифатида қайд этилган.\nЎзбекистон жануби Термезда 25 июл куни ҳаво даражаси расмий маълумотларга биноан, +44,1 даража жаziрaма бўлиб, 1983 йилги 43,3 даража иссиқ рекорд янгиланган.\nҚаршилик баъзи яшовчиларнинг Би-би-сига айтишларича, айни пайтда иссиқ ҳаво ҳароратидан "дод" деб юборгилари келяпти.\n"Кўчада юриб бўлмайди. 50 градуслар боров. Кундузи уйдан чиқмай ўтирибмиз. Тинмай елпиймиз. Кондиционер, вентилятори йўқларга жуда қийин ҳозир. Болалар тинмай чўмилиб чиқишяпти ҳовузда", дейди уй бекаси.\nШунга қарамасдан, бозор, идоралар ишлаяпти. Даладагилар далада ишини давом эттиряпти. Ҳеч кимга уйда ўтиринглар иссиқда, дейишгани йўқ. Бундай деб ҳеч қачон дейишмаса ҳам керак бизда. Бундан иссиқларга ҳам чидаганмиз, деб айтади яна бир суҳбатдош.\n"Тошкентда эса бироз салқин бугун, лекин тинмай сув ичганимиз-ичган. Нафас олиш қийин айниқса домларда, ишхоналарда ҳар ҳолда кондиционерлар бор", дейди биз телефонда боғланган киши.\nХабарларда айтилишича, 28 июлдан бошлаб Тошкентда ва бошқа минтақаларда ҳаво ҳарорати бироз пасайиши кузатилади.\nИюл ойи бошида Ўзбекистон Меҳнат вазирлиги ахборот хизмати экстремал об-ҳаво шароити билан боғлиқ баёнот тарқатганди.\nИш вақти қуйидаги шахсларга нисбатан иш ҳақи сақланган ҳолда камайтирилиши айтилган:\n18 ёшга етмаган ишчиларга; I ва II гуруҳ ногиронларига; Ноқулай меҳнат шароитларида ишловчиларга; Жиддий мазмунга эга ишларда фаолият юритувчилар; Давлат бюджети томонидан молиялаштирилаётган ташкилот ва корхоналарда ишлаётган 3 ёшгача бўлган фарзанди бор аёллар.\nБу ҳолатда, ишчи меҳнат жараёнида унинг саломатлиги ва ҳаётига хавф солувчи ҳолат вужудга келганидан иш берувчини зудлик билан огоҳлантириши керак бўлади. Бу ҳолатлар тасдиқланса, иш берувчи уларни бартараф этиш чораларини кўради. Агар, зарурий чоралар кўрилмаса, ишчи токи унинг соғлиғи ва ҳаётига таҳдид солувчи ҳолат бартараф этилгунича, ишламасликка ҳақли. Бу давр мобайнида, унинг иш ҳақи сақлаб қолинади.", дейилади баёнотда.\nБу Ўзбекистон расмийларининг жазирама ёки аёз ҳаво шароитида ишлашга оид аҳолига эълон қилган илк маълумотидир.\nУшбу маълумотда ёпиқ биноларда қайси ҳаво ҳароратида ишлаш ёки ишламасликка ойдинлик киритилган.\nОчиқ ҳаводаги жазирама остида ишлашига тўғри келаётган инсонлар қандай йўл тутишлари ҳақида изоҳ берилмаган.\nШу билан бирга, Меҳнат вазирлиги Ўзбекистон Меҳнат Кодексининг 219-бандига асосланиб ишчининг ишдан бош тортишга ҳаққи борлигини эслатганди.\nБироқ Ўзбекистонда далада ишлаётган деҳқоннинг ёки давлат идораларидаги ходимларнинг айнан иссиқ туфайли ишга чиқмагани ҳоллари ҳали кузатилмаган.\nИжтимоий тармоқ фойдаланувчиларининг ёзишларича, 60 градус бўлсаям ишлайди ўзбек, тепада ўтирганларнинг бу билан иши йўқ...\nЁки унга тескари\n"Далада ишлаётганларга иш соатини белгилаш шартмас. Улар ўзлари хоҳлашса эрталаб 5 да хам ишлаши мумкин, иссиқ пайт дам олса ҳам бўлади" каби изоҳларни ҳам ўқиш мумкин.


Суҳбат чоғида меҳмонлар Ўзбекистонда ахборот-коммуникация технологиялари соҳаси, жумладан ахборот хавфсизлигини таъминлаш йўналишида кадрлар тайёрлаш бўйича юртимиздаги тажриба билан танишиб, томонлар бу борадаги ҳамкорлик истиқболларини муҳокама қилдилар. Хусусан, қайд этилганидек, Ҳолон технологиялар институти ҳамда Тошкент ахборот технологиялари университети, Тошкент шаҳридаги Инҳа университети ҳамда Ахборот хавфсизлигини таъминлаш маркази ўртасида ўзаро ҳамкорлик ўрнатиш масаласи қайд этилди.\nАйтиш жоизки, Ҳолон технологиялар институти 1969 йилда Тел-Авив университетининг муҳандислик технологиялари факултети сифатида иш бошлаган. 1999 йилдан бошлаб муассаса мустақил институтга айлантирилган. Ушбу таълим даргоҳида 4500 нафар талаба таълим олиб, уларнинг 80 фоизи ўқиш баробарида юқори технологиялар соҳасида фаолият кўрсатади. Битирувчиларнинг 90 фоизи Исроил ва жаҳоннинг АКТ соҳасидаги етакчи компанияларда ишлайди. Ҳолон технологиялар институтида 250 нафар юқори малакали профессор, фан докторлари илмий-тадқиқот фаолиятини олиб боради.


18:40 / 25.10.2017 3216 pdf Ўқиш режими + -\n4792. Абу Дардо розияллоҳу анҳудан ривоят қилинади:\n«Бир нарсага бўлган муҳаббатинг сени кўр ва кар қилиб қўюр», дедилар».\nШарҳ: Бирор инсон ёки бошқа нарсага қаттиқ муҳаббат қўйиш кишини унинг айбларини кўриш ва эшитишдан четга олиб чиқиб қўяди. Ошиқ учун унинг барча нарсаси гўзал бўлиб кўринаверади. Шунинг учун муҳаббат кўру кар қилиб қўядиган даражада бўлмаслиги лозим. Балки мўмин мўминнинг ойнаси бўлиб, дўст ўз дўстининг баъзи нуқсонларини тузатиб турадиган бўлмоғи керак.\n4793. Абу Ҳурайра розияллоҳу анҳудан ривоят қилинади:\n«Ўз ҳабибингга бир оз юмшоқ муҳаббат қил. Эҳтимол, бирор куни ёмон кўрганингга айланиб қолар. Ёмон кўрганингни бир оз юмшоқ ёмон кўр. Эҳтимол, бирор куни маҳбубингга айланиб қолар», дедилар».\nТермизий, Байҳақий ва Табароний ривоят қилганлар. Аллоҳ олий ва билгувчироқдир.\nШарҳ: Инсон эртага нима бўлишини билмайди. Шунинг учун бир нарсага қўл урганда ҳаддан ошириб юбормаслиги керак. Хусусан, одамлар билан муомалаларида. Бировни бугун яхши кўриб турган бўлсанг, эртага ёмон кўриб қолишинг мумкин. Ёки аксинча ҳам бўлиши мумкин. Шунинг учун оддий ҳолдаги одамлар билан бўладиган муҳаббат ва ёмон кўришда ўртача йўл тутган яхшидир.\nАммо Аллоҳ таолога ва Пайғамбар соллаллоҳу алайҳи васалламга бўлган муҳаббат қанча кучли бўлса, шунча яхши бўлади.\nАллоҳ таолонинг Ўзи барчамизни тўғри йўлга бошласин! Омин!\n13:00 / 31.10.2021 4160\nҲаким Термизий ва касб масаласи (1-қисм)\n17:18 / 26.10.2017 3498\nМуносабат: Оқим тарафдори дейилган имом ноиби аслида бошқа касб эгаси бўлган\nЖорий йилнинг 31 октябр куни расмий сайт ва ижтимоий тармоқларда .Жиҳодчилар, тарафдорлари фаолиятига чек қўйилди, сарлавҳали хабар эълон қилинди. Унда ёзилишича, давоми...\n1285 12:51 / 01.11.2021\nНабий соллаллоҳу алайҳи васаллам бемор бўлган яҳудийни кўргани борар эдилар.Абу Бакр розияллоҳу анҳу кўр кампирнинг уйини супурар, овқатини пишириб берар давоми...\n878 16:00 / 28.06.2021\nФоний дунё ҳаёти имтиҳондан иборат экани ҳақидаги ҳикмат кўпчиликка маълум. Шундай экан, имтиҳондаги саволлар мураккаблиги жиҳатидан бир хил эмас. Дунёвий давоми...\n2998 20:54 / 29.05.2018\nМадрасага қатнайдиган халқ\n.Мадраса, сўзи ҳозирги .мактаб, маъносидадир. Бизда тарихий хато туфайли бу икки ном нотўғри тушуниладиган бўлиб қолган. Баъзилар мадраса дийний ўқув юрти, бу номни давоми...\n548 09:00 / 23 июнь


Мунажжимлар башорати: 20 июль куни юлдузлар Сизга нималарни ваъда қилмоқда? - Zamin.uz\n00:33 / 20.07.2018\nҲам иш, ҳам романтика масаласи кўпчилик билан мулоқот қилишингизга тўғри келади. Фақат ким дўст, ким душманлигини чалкаштириб юборманг. Молиявий соҳада бугун муваффақиятларга эришасиз. Катмонингиз пулга тўлади иншооллоҳ. Орзуингиздаги буюмларни сира ўйланмасдан харид қилишингиз, яна пича пулни яхши кунлар учун асраб қўйишингиз ҳам мумкин. Кечқурун саломатлик ҳақида алоҳида қайғуринг.\n20 июль куни муҳим ҳужжатларга имзо қўйишингиз мумкин. Имзо қўяётганда, бу ҳужжат билан обдон танишиб чиқишни унутманг. Хусусий мулк, мерос ва солиқ тўлаш билан боғлиқ амаллар бугун омадли ва хайрли кечиши кутилмоқда. Фақат кун давомида ишларингиз азбаройи кўп бўлганиданми, ҳолсизлик танангизга ҳукмронлик қилиши мумкин. Яхшилаб дам олсангиз ўтиб кетади. Ёки бассейнингиз бўлса, чўмилиб чиқсангиз ҳам ҳолсизлик ортга чекинади.\nКунингиз сираям зерикарли кечмайди. Зерикишга вақтингиз ҳам бўлмайди. Кун бўйи қаерларгадир иш билан бориб келишингиз, кимлар биландир узоқдан-узоқ гаплашишингиз кутилади. Тушлик қилишни эсдан чиқариб қўйманг. Акс ҳолда гастрит орттириб олишингиз ҳеч гап эмас. Моддий аҳволингиз керагидан-да ортиқроқ яхши бўлади. Қачонлардир сиздан қарз олган дўстингиз ниҳоят қарзини қайтаради. Кечқурун жуфтингиз ёки бўлғуси жуфтингиз сизга кутилмаган совға тақдим этишни ният қилган.\n20 июль негадир харажатлардангина иборат бўлиши кутилмоқда. Бу қарзларни узиш, коммунал тўловларни амалга ошириш, рўзғор учун буюмлар харид қилиш кабилар бўлиши мумкин. Лекин заҳирангизда пул йўқ эмас. Шундай экан, қора қозон қайнашдан тўхтамайди худо хоҳласа. Оила қурмаганлар келишган бир инсон билан танишишлари мумкин. Илк суҳбат об-ҳавонинг кескин исиб кетиши ҳақида бориши эҳтимолга яқин.\nОрганизмни жисмоний зўриқишга йўлиқтиришдан сақланинг. Худо кўрсатмасин, спортдами, ишдами имкониятларингизни нотўғри баҳолаб, жисмоний зўриқишга дуч келадиган бўлсангиз, касалхонага тушиб қоласиз. Молиявий муаммоларингиз ижобий ҳал бўлишида бадавлат дўстлардан бири ёрдам кўрсатади. Ишқилиб, бадавлат дўстларингиз кўпаяверишсин. Қўшимча даромадли иш топиш ҳам ортиқчалик қилмайди.\n20 июль куни оилавий ҳаётингизда баъзи ташвишли лаҳзалар кузатилиши мумкин. Бироқ иш жойингизда бунинг акси бўлади. Жуфтингиз билан жанжаллашиб қолган бўлсангиз, сира ташвишланманг. Кечқурун унинг ўзи биринчи бўлиб узр сўрайди ва шу баҳонада ярашиб оласизлар. Жисмоний меҳнат ва спортнинг фаоллик талаб этувчи турлари билан шуғулланманг. Бўғимларда муаммога дуч келасиз. Кечқурун кимдир қўлингизга бир даста пул тутқазиши мумкин.\nКун давомида эҳтиёткорликни шиор қилиб олишингизга тўғри келади. Бу бажарадиган ишингиздан тортиб юрадиган йўлингиз, содир этадиган барча ҳаракатларингиз билан боғлиқ. Эҳтиёт бўлмасангиз, оддий бир курсини бошқа жойга олиб қўйишда ҳам жиддий жароҳат олишингиз ҳеч гап эмас. Велосипед сайри, ёки бу транспорт турида узоқ манзилларга боришдан воз кечинг. Ҳалокатга учрашингиз хавфи бор.\n20 июл куннинг биринчи ярмидаёқ аллақачонлар алоқани узиб қўйган қадрдонлар билан муносабатларни тиклаш бахтига муяссар бўласиз. Иш масаласида баъзилар нолдан тадбиркорлик билан шуғулланишни бошлашлари кутилади. Қайсидир йирик лойиҳага пул тикишни режалаштирган бўлсангиз, бу режани ортга сура туринг. Олдин муҳим ҳужжатларни тахт қилиб олишингиз зарур. Кечқурун чаён буржи остида туғилганларнинг баъзилари яқин қариндошлардан бири билан жанжаллашиб қолиши мумкин.\nКўзгуга эрталаб бир назар ташлаб олинг. Агар ташқи кўринишингиз ўзингизга ёқса, яхши, мабодо ёқмаса, дарҳол бу камчиликни тузатишингиз лозим бўлади. Бу асосан қиз-жувонларга тегишли бўлиб, кундузи косметолог ҳузурига чиқиб келиш ҳам зиён қилмайди. Оила қурмаганларга куннинг иккинчи ярмида романтик лаҳзалар насиб этади. Бу лаҳзалар абадул-абад хотирангизга муҳрланиб қолиши тайин. Хайрият, ниҳоят орзуингиздаги идеал инсонни учратасиз! Бахтли бўлинг!\n20 июль куни атрофдагиларнинг муаммоларини ҳал қилиш учун вақт сарфлагандан кўра, ўзингиз ҳақингизда кўпроқ қайғуринг. Пул кўпайтириш тараддудида бўлинг. Бунинг учун сизга барча имконият эшиклари очиқ. Агар молиявий масалада дафъатан ва илкис ҳаракат содир этсангиз, ижобий натижага кутилганидан олдинроқ эришасиз. Кечқурун оилада асқотувчи қимматбаҳо ускуна сотиб олишингиз кутилмоқда. Тоза ҳавода сайр қилишни ҳам унутманг.\nКунингиз кутганингиздек ҳаддан ташқари қувончли кечмаса-да, жанжаллар, кўнгилсизликлар ҳам кўзга ташланмайди. Фақат пул етишмаслигидан бироз ранжишингиз, ташвишга тушишингиз мумкин. Вазиятни ўз фойдангизга ҳал қилиш мумкин. Аммо бу ишни эҳтиёткорлик билан амалга оширинг. Бировлардан катта миқдорда қарз кўтариб қўйманг. Кечқурун сизни бир инсон билан ёқимли учрашув кутиб туради. Вақтингиз хайрли кечсин!\n20 июлда балиқ буржида туғилганлар яқинларидан бири уларга илгаригидан ҳам кўпроқ эътибор қарата бошлаганини сезиб қолишади. Бу меҳр-оқибатни қадрлашингиз керак. Табиат қўйнида дам олиб қайтиш, фильмлар томоша қилиш, кечқурун театрга тушиш кабилар мароқли кечади. Хуллас, вақтингизни қанча маданиятли ўтказсангиз, саломатлигингиз ҳам шунча яхшилана боради. Врач қабулига чопишга ҳожат қолмайди.


«Қайнона қайнамаса, келин айнимайди»ми? - Darakchi\n«Қайнона қайнамаса, келин айнимайди»ми?\nШОУ-БИЗНЕС 29.05.2017, 15:29\nТеги: Шоҳруҳхон, Асал Шодиева, Келин\n«Қайнона қайнамаса, келин айнимайди» деган нақлни кўп эшитамиз. Саҳифани бу мақол билан бошлашимиз ҳам бежизга эмас. Келинг, бу ҳақда таниқли режиссёр, уч ўғилнинг онаси, икки келиннинг қайнонаси ва бир набиранинг меҳрибон бувижониси Зебо НАВРЎЗОВАдан сўраб кўрамиз.\nИЧКИ ҚОНУНЛАР БИЛАН ТАНИШАМИЗ\n– Ҳар бир хонадоннинг ўзига яраша қонун-қоидалари бор. Парданинг бу томони ташқаридан келган инсонга кўринмайди. Шуни инобатга олган ҳолда қайноналар келинга тушунтириб, янги муҳитга мослашишига кўмаклашишлари лозим. Ўз навбатида келин ҳам маслаҳатларни тўғри қабул қилиши керак.\n«КЕЛИНЛАРНИ СИНАШ КЕРАК!»\n– Ҳар бир она, кези келганда, фарзандини ҳам синаб туради. Келинлар ҳам ўз боламиз. Шунинг учун имтиҳонимиздан улар ҳам ўтишга мажбур. Ахир ўргатганларимиз қулоғига кирдими, қўлидан келадими, йўқми билиб олишимиз керак-ку. Масалан, ўзим келинларимни кўп бора синовдан ўтказганман. Хонадонимизда бир қонун бор. Ҳар қандай шароит ва кайфиятда ҳам инсон, албатта, кулиб туриши шарт. Чунки ишдан чарчаб келган инсон ана шу таббасумга қараб чалғийди. Бу борада катта келиним Хуморахонни ва Асални ҳар ҳил вазиятлар билан текшириб кўрганман. Ҳар иккалалари ҳам имтиҳондан аъло баҳо билан ўтишганидан ҳурсандман.\n– Хонадонга янги келинчак тушганда истасак, истамасак катта келинларда бироз қизғониш, «меники» деган ички кечинмалар ўтиши аниқ. Бошқа киши келгандан кейин, албатта, ишлар ҳам, диққат-эътибор ҳам иккига бўлинади. Бу пайтда қайнона вазиятни ўз қўлига олиши шарт. У овсинларнинг ўртасидаги нозик ришталарга путур етказмаслигига, улар опа-сингилдек қадирдон бўлишига масъул, назаримда. Қайнонажонларга бу жараёнда осон тутманг. Чунки артистлик қилиб, уларни бир-бирига яхши кўрсатиш, меҳр ва эътиборни ҳам икки барабар ошириш, овсинларга бир-бири ҳақида яхши гапларни айтиб, мақташ керак!\n«ҚИЗЛАРИМИЗГА ТЎҒРИ ТАРБИЯ БЕРАЙЛИК!»\n– Яхши келинни тарбиялашга қизнинг онаси ҳам масъул. Дугоналаримдан бири яқинда келин туширди. Тўйдан кейин келин 10–15 кун ҳомуш юрибди. Гапирса ҳам, иш қилса ҳам ҳеч чеҳраси очилмапти. Кейин дугонам гап нимада эканини билиш учун уни гапга солса, «Онам тўйдан кейин телефонингни қўлингга олмайсан. Қачон ойижонинг «Онангизга қўнғироқ қилиб қўйдингизми?» деб сўрасалар шунда сим қоқасан. Энди ўша хонадоннинг фарзандисан» деб айтгандилар, дебди. Очиғи, онасига қойил қолдим. Берган тарбиямиз ва ўргатган одобимиз қизларимизнинг яхши келин бўлишини таъминлайди.\nИШЛАРНИ ТЎҒРИ ТАҚСИМЛАЙМИЗ\n– Бир уйда яшовчи келинларга, ёки турли йиғинларда кўришадиганларига ҳам юмушларни тенг тақсимлаб бериш катталарнинг вазифаси. Бизнинг хонадонда рўзғор юмушлари ҳеч муаммо бўлмаган. Катта келиним уйимизга келганига 3 йилдан ошди. У ҳам ўнг, ҳам чап қўлим, десам муболаға бўлмайди. Гап сўзларим, қарашларимдан нима хоҳлаётганимни билиб туради. Асал хонадонимизга келганида ҳам Хуморахон билганларини ўргатиб, ёрдамини аямаган.\n«КЕЛИНЛАРИНГИЗНИ СИЙЛАБ ТУРИНГ»\n– Ҳар бир инсонда кўнгил, деган нозик ҳилқат бор. Унинг райига қараб туриш эса катта ва кичикнинг вазифаси. Келинларни рағбатлантириб туриш шарт. Қайноналаримиз ҳам байрамларда, ҳаттоки, оддий кунларда ҳам келини кўпдан бери орзу қилиб юрган нарсаларни совға қилсалар олам гулистон.\n«АЛОҲИДА ЯШАШ? ҚАРИШМАСМАН, АММО...»\n– Бугун ёшларимиз хорижий кино, сериалларни кўриб, ёки замоннинг зайли биланми, билмадим, дарҳол алоҳида яшашни исташади. Аммо мен, тўйдан сўнг шу заҳоти уларни мустақил ҳаётга учирма қилишга бироз қаршиман. Чунки қайнона уйнинг каттаси сифатида ҳамма нарсани ўз назоратига олиши лозим. Ёшлар бир-бирига кўникиб, оилага сингиб кетгунича уларга кўз-қулоқ бўлиб туриши керак. Ахир янги келин хонадоннинг қоидаларини ўргангунича катталар ёнида бўлса, нимаси ёмон? Айнан ўзимга келсак, мен ҳам тўйдан кейин келинларим билан бирга яшадим. Ҳозир эса икки ўғлимни ҳам алоҳида чиқарганман. Чунки улар ижодкор. Уларга тинчлик, эркинлик керак. Илҳом келганда чалғимасдан, ўз иши билан машғул бўлишини истадим. Бундан ташқари ҳали қариганимча йўқ. Ўзимни ўзим эплай оламан. Аммо дам олиш ёки байрам кунлари ҳаммамиз ҳовлимизда йиғилиб, биргаликда вақт ўтказишни яхши кўрамиз.\nМашҳурлар тарихий образда (фото)\nИнтернет тармоқларида ўзбек кино юлдузларининг янги қиёфалари пайдо бўлди... Аввал ҳеч ҳам бундай тарихий образда намоён бўлмаган машҳурларнинг суратларини сизларга ҳам “илиндик”... Маълумот ўрнида: Ушбу...\nАсал Шодиева янги қиёфада\nМафтункор ва жозибали ўзбек актрисаси Асал Шодиева янги фотосессия тақдим этди... Ўзбекона стилдаги бу жамламада Асални умуман ўзгача қиёфада кўриш мумкин. Маълумотларга қараганда, янги фотосессия...


Киритилди: 10:44, 04.07.2021. Ўқилди: 12287 марта. Фикрлар сони: 2 та.\nДепай "Барса"да қанча маош олиши маълум\nКиритилди: 11:20, 05.06.2021. Ўқилди: 3130 марта. Фикрлар сони: 0 та.\nЕвро 2020: Йилнинг энг асосий футбол мусобақаси ҳақида\nАйни пайтда Европа чемпионати ҳақидаги қизиқарли асосий маълумотлар\nКиритилди: 11:38, 13.04.2021. Ўқилди: 4026 марта. Фикрлар сони: 0 та.\nБўлажак "шерлар": Англиянинг 10та умиди, ёш футболчилари\nАнглия жамаосининг келажаги бўлиши кутилаётган, 10 нафар истиқболли футболчилар\nКиритилди: 08:30, 07.03.2021. Ўқилди: 5225 марта. Фикрлар сони: 0 та.\nМбаппе ҳақида сиз билмаган 23та факт\n23 ёшли иқтидор эгаси Килиан Мбаппе ҳақида, қизиқарли 23 та факт\nКиритилди: 12:53, 19.02.2021. Ўқилди: 7584 марта. Фикрлар сони: 1 та.\n«Қашшоқликдан — қиролликкача». Болалиги камбағалликда ўтган юлдузлар: Марадона, Роналду, Неймар, Ибраҳимович...\nФутбол тарихида шундай ўйинчилар борки, болалигида эрталаб нима ейишини билмас эдилар.\nКиритилди: 09:00, 08.02.2021. Ўқилди: 9678 марта. Фикрлар сони: 0 та.\n1995 йил. Сайёрамизнинг энг иқтидорли футболчилари деб тахмин қилинган Клюверт ва Ван Дер Сарлар »Аякс» базасида байрам қилишмоқда\nКиритилди: 23:00, 31.12.2020. Ўқилди: 5471 марта. Фикрлар сони: 0 та.\nДаҳшат! «Реал Мадрид» тарихидаги энг кучли футболчилар рамзий жамоаси\nКиритилди: 14:55, 30.12.2020. Ўқилди: 14459 марта. Фикрлар сони: 0 та.\nФутбол тарихидаги энг қиммат 15 ёшли футболчилар (Топ 10)\nКиритилди: 00:28, 30.12.2020. Ўқилди: 10909 марта. Фикрлар сони: 0 та.\nСер Бобби Чарлтон бу стадионни эркалаб «Орзулар театри» деб атаган эди. Ўша кундан бошлаб бу арена шундай номлана бошланди. Бугун сезганингиздек, «Олд Траффорд» ҳақида сўз боради…\nКиритилди: 22:44, 28.12.2020. Ўқилди: 6973 марта. Фикрлар сони: 0 та.\nҚўшиғи узоқ янграмаган AПЛ мураббийлари\nЯқинда «Вест Бромвич» устози Славен Биличга чиқиш эшиклари кўрсатиб юборилди. Бу AПЛда йилнинг энг биринчи истеъфосига айланди. Aслида, примьер лига вакилларининг аъзолари тезда мураббийларни бўшатиб юбориш борасида етакчилик қилишмоқда. Билич нақд 13 та ўйиндан сўнг ишдан олинди. Бу вақт камдек туйилиши бўлиши мумкин, аммо «туманли албион» учун эмас. Бугун ушбу турнирда эрта ишдан олинган мураббийларни ёдга оламиз.\nКиритилди: 20:18, 28.12.2020. Ўқилди: 6291 марта. Фикрлар сони: 0 та.\nАна холос! Афсонавий футболчи мамлакат президенти бўлмоқчи!\nStadion.uz Парагвай терма жамоаси афсонавий сардори ва ўтмишдаги энг таниқли дарвозабон Хосе Луис Чилаверт ўйлаб қўйган режалари билан таништириб ўтади.\nКиритилди: 08:23, 27.12.2020. Ўқилди: 4632 марта. Фикрлар сони: 0 та.\nУшбу рукнимиздаги тарихий суратлар билан таништиришда давом этамиз. Бугунги сонда, Брайн Клафф, Муҳаммад Aли, Ривалдо ва бошқа мега юлдузларни ёдга оламиз.\nКиритилди: 23:46, 25.12.2020. Ўқилди: 3402 марта. Фикрлар сони: 0 та.\nДаҳшат! «Барселона»нинг барча замонлардаги энг яхши футболчилари (Рамзий жамоа)\nStadion.uz Каталония супер клуби тарихидаги энг яхши футболчилардан ташкил топган рамзий жамоани эътиборингизга ҳавола этади.\nКиритилди: 22:06, 25.12.2020. Ўқилди: 11119 марта. Фикрлар сони: 6 та.\n«Кучли бешликда» кимлар чемпион бўлишга яқин?\nStadion.uz Европанинг футбол бўйича энг кучли чемпионатларида ким ғолиб бўлиши борасида фикр алмашади.\nКиритилди: 21:53, 22.12.2020. Ўқилди: 8712 марта. Фикрлар сони: 0 та.\nПеле Мессига тож кийдирди! Роналду рўйхатнинг охирида! Топ (10)\nКиритилди: 13:31, 22.12.2020. Ўқилди: 13012 марта. Фикрлар сони: 0 та.\nҲамма ҳам Холанд ёки Мбаппе бўла олмайди! Омадсизликка учраган қимматбаҳо ўспиринлар\nАфсуски, бундай футболчиларнинг барчаси ҳам кучлироқ клубга ўтганида ўзини тўлиқ намойиш эта олмайди. Баъзилари эса, шунчаки кераксиз футболчига айланиб қолишади. Бугун ана шундай омадсизликка учраган ёш футболчилар билан таништириб ўтамиз.\nКиритилди: 01:45, 21.12.2020. Ўқилди: 4899 марта. Фикрлар сони: 0 та.\nЁзда қайси футболчилар грандлар учун «гўшт»га айланади?\nБугун ана шундай имкониятга эга энг машҳур футболчилар билан таништириб ўтамиз.\nКиритилди: 18:24, 20.12.2020. Ўқилди: 11792 марта. Фикрлар сони: 4 та.\nКиритилди: 02:12, 20.12.2020. Ўқилди: 6877 марта. Фикрлар сони: 0 та.\nЕЧЛ тўпларининг эволюцияси 1991-2021\nStadion.uz Европа Чемпионлар лигасини мусобақасида фойдаланиладиган тўплар борасида фикр алмашади. Ушбу тўпларнинг қачон урфга киргани ва қай тариқа ўзгариб борганини билмоқчимисиз? Унда мақолани охиригача ўқинг!\nКиритилди: 19:32, 19.12.2020. Ўқилди: 9702 марта. Фикрлар сони: 0 та.


Элчи: Ўзбекистон ўз космик дастурини ишлаб чиқди\n20 ноябр 2019, Тошкент вақти: 14:06\nЎзбекистон ўз космик дастурини ишлаб чиқди ва бу соҳадаги халқаро ҳамкорликни фаол ривожлантириб бораяпти. Бу ҳақда “Интерфакс” агентлиги Ўзбекистоннинг Россиядаги элчиси Ботиржон Асадов сўзларига таянган ҳолда хабар тарқатди.\nЭлчига кўра, ўзбек расмийлари халқаро тажрибани ўрганиб, ҳар қадам акс этган дастурни ишлаб чиққанлар.\nАсадов ҳозирги пайтда Ўзбекистон бу соҳада Россия ва Европа мамлакатлари билан ҳамкорликни кучайтираётганини қайд этган.\nШу йилнинг апрель ойида “Роскосмос” давлат корпорацияси космик чиқиндини мониторинг қилиш ва ерни масофадан туриб зондлаш борасида ҳамда сунъий йўлдошлар ишлаб чиқиш бўйича Ўзбекистонга ҳамкорлик таклиф этгани ҳақида хабар берилганди.


Сажда оятларида нима учун сажда қилинади?\n00:00 / 26.01.2007 | eski savollar | 3944\nАссалому алайкум ҳурматли Шайх ҳазратлари. Қуръондаги баъзи бир сураларда остига чизилган сажда оятларини кўраман. Нима учун сажда ояти ўқилганда биз саждага борамиз? Бошқа оятлардан сажда оятини нима фарқи бор? Нима учун улар айнан сажда ояти деб юритилади? Жавобингиз учун олдиндан рахмат.\nТИЛОВАТ САЖДАСИТиловат саждаси икки такбир орасидаги вожиб сажда бўлиб унинг шартлари намознинг шартлари кабидир. Унда қўл кўтариш, ташаҳҳуд ва салом йўқ. Унда саждада айтиладиган тасбеҳ бўлади.У қуйидаги ўн тўрт оятдан бирини тиловат қилган ёки эшитган одамга вожиб бўлади; Аъроф охири, Раъд, Наҳл, Бани Исроил, Мариям, Ҳажнинг биринчиси, Фурқон, Намл, Алиф лаам миим Сажда, Сод, Ҳаа миим Сажда, Нажм, Иншаққат ва Иқръа. Имом сажда оятини тиловат қилганда уни эшитган кимса сўнгра унга бошқа ракъатда иқтидо қилса, худди ўзи билан бўлмаган одамдан сажда оятини эшитган намозхон каби намоздан сўнг сажда қилади. Ким ўша ракъатда имомнинг саждасидан кейин иқтидо қилса, тиловат саждасини қилмайди. Аммо олдин иқтидо қилса, агар эштимаган бўлса ҳам, у билан бирга тиловат саждасини қилади. Агар муқтадий сажда оятини тиловат қилса, уни ташқаридан эшитган кимсагина сажда қилади.Намоздаги тиловат саждаси ташқарида қазо қилинмайди. Тўхталмасдан қилинган рукуъ тиловат саждасидан ўринбосар бўлади. Агар бир мажлисда ёки намозда сажда оятини бир неча бор такрор қилса, бир сажда кифоя қилади. Тингловчида ўзининг мажлиси эътиборга олинади. Кийим тўқишдаги юриш ва бир шохдан бошқа шохга ўтиш жойни ўзгартишдир. Сажда оятининг ўзини тарк қилиш макруҳдир. Акси макруҳ эмас. Унга бошқасини қўшиш мандубдир. Уни тингловчидан махфий қилиш яхшидир. Ушбу фаслда Қуръони Каримдаги сажда оятларини тиловат қилинганда сажда қилиш, унинг фазли, ҳукмлари ва бошқа шунга оид масалалар ўрганилади.Одам боласининг бахт-саодати Аллоҳнинг амрига бўйсуниб, сажда қилишидадир. Ана ўша саждалар ичида тиловат саждаси ҳам бор. Чунки, ҳар бир тиловат саждасида Аллоҳга сажда қилиш ҳақида амр, шу маънодаги гап бор.Энди «Мухтасари Виқоя»даги матнни шарҳлашга ўтайлик.Тиловат саждаси икки такбир орасидаги вожиб сажда бўлиб унинг шартлари намознинг шартлари кабидир. Тиловат саждаси бир сажда бўлиб унга бош қўйилаётганда бир такбир ва ундан бош кўтарилаётганда яна бир такбир айтилади. Тиловат саждасини қилиш вожибдир. Унинг вожиблиги қуйидаги далиллардан олинган;Аллоҳ таоло: «Албатта, Бизнинг оятларимизга қачон улар билан эслатилсалар, кибр ҳаво қилмаган ҳолларида саждага йиқила диганлар ва Роббиларига тасбиҳ ила ҳамд айтадиганларгина, иймон келтирурлар», деган.Аллоҳ таоло «Иншиқоқ» сурасида сажда қилмайдиганларни мазаммат қилиб:«Ва агар уларга Қуръон ўқилса, сажда қилмаслар?!» деган (21-оят). Ибн Умар розияллоҳу анҳудан ривоят қилинади: «Пайғамбар соллаллоҳу алайҳи васаллам сажда ояти бор сурани қироат қилиб, сажда қилар эдилар. Биз ҳам У зот билан сажда қилар эдик. Ҳаттоки, биримиз пешонасига жой топа олмай қолар эди».Учовлари ривоят қилишган.Пайғамбар соллаллоҳу алайҳи васаллам бизга Қуръон қироат қилиб берар, қачон сажда оятидан ўтсалар такбир айтиб сажда қилар эдилар. Биз ҳам у киши билан сажда қилар эдик». Абу Довуд ва ал-Ҳоким ривоят қилган.Тиловат саждасининг қилиш учун шартлар намоз ўқиш учун қўйилган шартлар; мусулмонлик, оқиллик, балоғатга етганлик ва ҳайза нифосдан пок бўлишлик зарур. Тиловат саждаси тўғри бўлиши учун таҳоратли бўлиш, бадан, кийим, макон, қиблага юзланиш, сатри аврат ва ният шарт.Унда қўл кўтариш, ташаҳҳуд ва салом йўқ. Чунки Расулуллоҳ саллоллоҳу алайҳи васаллам тиловат саждасини қилганларида бу нарсаларни қилмаганлар.Унда саждада айтиладиган тасбеҳ бўлади.Яъни, тиловат саждасида турганда намоз саждасида айтиладиган тасбеҳни айтилади.У қуйидаги ўн тўрт оятдан бирини тиловат қилган ёки эшитган одамга вожиб бўлади; 1. «Аъроф» охиридаги икки юз олтинчи оят. 2. «Раъд»даги ўн бешинчи оят. 3. «Наҳл»даги қирқ тўққизинчи оят. 4. «Бани Исроил»даги бир юз еттинчи оят.5. «Мариям»даги эллик саккизинчи оят. 6. «Ҳаж»нинг биринчиси, яъни, ўн саккизинчи оят. 7. «Фурқон»даги олтмишинчи оят. 8. «Намл»даги йигирма бешинчи оят. 9. «Алиф лаам миим Сажда»даги ўн бешинчи оят. 10. «Сод»даги йигирма тўртинчи оят. 11. «Ҳаа миим Сажда»даги ўттиз саккизинчи оят. 12. «Нажм»даги олтмиш иккинчи оят. 13. «Иншаққат»даги йигирма биринчи оят. 14. «Иқръа»даги ўн тўққизинчи оят. Имом сажда оятини тиловат қилганда уни эшитган кимса сўнгра унга бошқа ракъатда иқтидо қилса, худди ўзи билан бўлмаган одамдан сажда оятини эшитган намозхон каби намоздан сўнг сажда қилади. Бир одам масжидга кирса, имом сажда оятини тиловат қилиб тиловат саждасини қилди ва янги ракъатга турди. Ҳалиги одам ўша янги ракъатга келиб қўшилди. У намозни ўқиб, салом бериб ундан чиққандан сўнг тиловат саждасини қилади. Бу худди намоз ўқиётган одам намоздан ташқаридаги ёки бошқа бир намоздаги одамдан сажда оятининг тиловатини эшитган кишига ўхшайди. У ҳам намозини ўқиб битирганидан кейин тиловат саждасини қилади. Ким ўша ракъатда имомнинг саждасидан кейин иқтидо қилса, тиловат саждасини қилмайди. Намозни ичида ҳам, уни тамом қилганидан кейин ҳам тиловат саждасини қилмайди. Чунки у ўша ракъатга қўшилиши билан мазкур ракъатдаги ҳамма нарсаларни, жумладан, тиловат саждасини ҳам топган бўладиАммо олдин иқтидо қилса, агар эштимаган бўлса ҳам, у билан бирга тиловат саждасини қилади. Аммо мазкур шахс имом тиловат саждасини қилишидан олдин унга иқтидо қилган бўлса, агар сажда оятини эшитмаган бўлса ҳам имомга эргашиб тиловат саждасини қилади. Чунки ният қилиб иқтидо қилгандан кейин имомга эргашиш лозим бўлади.Агар муқтадий сажда оятини тиловат қилса, уни ташқаридан эшитган кимсагина сажда қилади.Бунда сажда оятини тиловат қилган муқдатий тиловат саждасини қила олмайди. Чунки у бу ишни қилса имомига хилоф қилган бўлади. Унинг имоми ҳам тиловат саждасини қила олмайди. Чунки унинг ўзи сажда оятини тиловат қилгани йўқ. У муқтадийга эргашиши мумкин эмас. Мазкур муқтадий билан бирга намоз ўқиётган бошқа муқтадийлар ҳам тиловат саждасини қила олмайдилар. Чунки улар ҳам ўз имомларига эргашишлари шарт. Аммо мазкур сажда ояти тиловатини намоздан ташқарида туриб эшитган одам тиловат саждасини қилади. Намоздаги тиловат саждаси ташқарида қазо қилинмайди. Чунки мазкур сажда намозни баркамоллиги сифатида вожиб бўлган эди. Намоздан ташқарида намознинг баркамолллиги учун қилиниши лозим амални қилинмайди.Тўхталмасдан қилинган рукуъ тиловат саждасидан ўринбосар бўлади. Яъни, биров намозда сажда оятини тиловат қилгандан кейин уч оят ўтгунча рукуъ қилса, ўша руркуъ тиловат саждаси ўрнига ўтади. Ибн Умар розияллоҳу анҳу намозда сажда оятини тиловат қилгандан кейин рукуъ қилиб қўяр эдилар. Чунки рукуъ ҳам мутавозеълик учун қилинган. Сажда ҳам шунга қилинган. Агар сажда оятини тиловат қилгандан кейин тиловат саждасини ният қилиб намознинг одатдаги рукуъини ва яна тиловат саждасини ният қилиб намознинг навбатдаги саждасини қилса, ҳам намознинг, ҳам тиловат саждасининг ўрнига ўтади. Агар ният қилмаса, ўтмайди.Агар бир мажлисда ёки намозда сажда оятини бир неча бор такрор қилса, бир сажда кифоя қилади. Сажда оятини тиловат қилувчи уни масжидда, кичик уйнинг ичида, юриб бораётган улов ёки кеманинг устида ёки намоздан олдин қилган қироатни ўша ерда намозда такрор қилса бир сажда кифоя қилади. Чунки бу ҳолатларнинг барчасида макон битта ҳисобланади ва тиловатлар бир бирига киришиб кетади.Бунда такрорни қилиб бўлиб сажда қилса ҳам, саждани қилиб олиб такрор қилса ҳам бари бир. Тиловат қилувчи ёдлаш учун, таълим учун, эътибор ёки фаҳмлаш учун такрор қилади. Буларнинг ҳар бирида сажда қиладиган бўлса, қийинчилик туғилади ва ўшандан қочиб такрорни тарк қилиш хавфи туғилади. Аллоҳ таоло эса динда ҳаражни раво кўрмайди. У зот Ўз китобида «Сизларга динда ҳараж йўқ» деган. Яна боша бир оятда «Аллоҳ сизларга осонликни ирода қилади, қийинчиликни ирода қилмайди» деган. Тингловчида ўзининг мажлиси эътиборга олинади. Сажда оятини тингловчига тиловат саждасининг вожиб бўлиши унинг мажлиси эътиборидан бўлади. Тиловат қилувчи бир неча жойда тиловат қилган бўлса ҳам тингловчи бир жойда эшитган бўлса бир марта тиловат саждаси қилади. Агар тиловат қилувчи бир жойда ўтириб тиловат қилса ва тингловчи жойини алмаштириб турган бўлса алмашгани ададича сажда қилади.Кийим тўқишдаги юриш ва бир шохдан бошқа шохга ўтиш жойни ўзгартишдир. Кийим тўқишдаги юриш деганда аввалги вақтдаги қўл билан ўрмак ўрнатиб мато тўқиш англанади. Бунда маълум масофага қозиқ қоқилиб йигирилган ипни ўша қозиқлар орасидаги масофага бориб келиб тўқишга тайёрланган. Демак, ўрмакнинг бир тарафида турганда сажда оятини ўқиса ёки эшитса бир тиловат саждаси нариги тарафга борганда яна бир тиловат саждаси вожиб бўлган. Шунингдек, дарахт устида бўлган одам шохдан шохга ўтса ҳам жойи ўзгарган ҳисобланади. Унга ҳам неча марта шохдан шохга ўтса шунча тиловат саждаси вожиб бўлади.Саҳрода ва йўлда уч қадам юрилса бир мажлисдан иккинчи мажлисга ўтган бўлади ва тиловат саждаси қилиш вожиб бўлади.Агар бир неча сажда оятини тиловат қилса, бир мажлисда бўлса ҳам ўша оятларнинг ададича сажда қилади.Сажда оятининг ўзини тарк қилиш макруҳдир. Намоздами ёки намоздан ташқаридами тиловат қилиб келиб сажда оятининг ўзини қолдириб ундан кейинги оятга ўтиб кетиш макруҳдир. Бунда саждадан, Аллоҳ таолонинг тоатидан юз ўгириш содир бўлган бўлади.Акси макруҳ эмас. Сажда оятини ёлғиз ўзини тиловат қилиш макруҳ эмас. Бунда саждага қизиқиш бор.Унга бошқасини қўшиш мандубдир. Бир оятни бошқа оятдан афзал кўришга ўхшаб қолмаслиги учун сажда оятига бир икки оятни қўшиб тиловат қилган яхши бўлади.Сажда оятини қироат қилиб туриб охиридаги сажда маъносидаги сўзни тиловат қилмаса, сажда қилмайди. Агар сажда маъносидаги сўзни ўзини тиловат қилса ҳам сажда қилмайди. Уни тингловчидан махфий қилиш яхшидир. Чунки у тиловат саждасига тайёр бўлмаса қийланиб қолади. Мисол учун, таҳорати бўлмаслиги мумкин.Қироати махфий бўлган намозда имом сажда оятини тилоавт қилиш макруҳ. Бунда муқтадийларга шубҳа тушади. Нима учун сажда қилганларини билмай қоладилар. Жума ва ийд намозларида сажда оятини тиловат қилиш ҳам макруҳ. Агар имом минбарда сажда оятини тиловат қилса, ўзи минбарда туриб ёки ундан тушиб тиловат саждасини қилади. Тингловчилар ҳам тиловат саждасини қиладилар.Тиловат саждасини олдин ўриндан туриб кейин қилган афзал. Сажда оятини тиловат қилган одам саждадан бош кўтармагунча тингловчи бошини кўтармайди.\nҚуръон сураларини ўқиш\nОлтин Силсила китобидан савол\nОвозни чиройли қилиш\nСажда ояти ўқилгандан сўнг сажда қилиш\nКомютердан сажда оятини эшитиш\nҚуроннинг 7 ҳарфда нозил булишига доир бази масалалар\nҚуръон ёки масала эшитиш\nШундай оят борми?\nТушда Қуръон тиловати\nҚуръонни билганча ўқиш\nҚироатда оғизни қимирлатиш


Коронавирусга қарши эмлашда мумкин бўлмаган 5 та асосий ҳолат бор - zarnews.uz\nКоронавирусга қарши эмлашда мумкин бўлмаган 5 та асосий ҳолат бор\nЖорж Мэйсон университети (АҚШ) тизимли биология мактаби профессори, Россия Фанлар академияси Тиббий генетик тадқиқотлар маркази бош илмий ходими Анча Баранова коронавирусга қарши эмлашда мумкин бўлмаган бешта асосий кўрсатмани айтиб ўтди, деб хабар берди lenta.ru нашри.\nМутахассис таъкидлашича, ўткир нафас йўллари инфекциялари, коронавирусга ижобий тест, «пост-ҳолат» (коронавирус инфекциясининг 12 ҳафтагача давом этадиган узоқ муддатли оқибатлари), IgM антителлар ва оғир касаллик мавжуд бўлган тақдирда эмланмаслик керак.\nАгар қонда М иммуноглобулини аниқланган бўлса, бу организмда иммунитет жавоби шаклланишда давом этаётганидан далолат беради, дейди профессор. Яъни, бу ПCР-тести салбий бўлса ҳам инсон вирус билан алоқадалигини тушунтиради. Эҳтимол, вирус ичакларда ёки бошқа жойда "яширинган" бўлиши мумкин. Ушбу ҳолат персистенция (микроорганизмларнинг патоген турларининг эгаси танасида узоқ муддатли яшаш қобилияти) деб аталади, деди Анча Баранова.\nБиолог организмда IgM бўлмаган ҳолда фақат IgG антителлар мавжудлигини «пост-ҳолат» деб атади. Яъни, IgG мавжудлигида эмлаш мантиқсиз бўлиб, уни кейинга қолдирган маъқул.\nПрофессор, шунингдек, иммуносупрессия (айрим сабабга кўра иммунитетни тушиши) ёки паришонхотир склероз каби касалликларга қарши кўрсатмаларга ишора қилди. Бундай ҳолатда бемор ўз шифокори билан маслаҳатлашгани маъқул.\nМаълумотларга кўра, март ойида Ўзбекистонда коронавирусга қарши оммавий вакциналаш бошланиши мумкин. Sputnik бугунги кунда энг оммавий 3 та вакцина ҳақида батафсил маълумот тўплади.\nЎзбекистон 2021 йилнинг июнь ойига қадар аҳолининг 60 фоизини эмлашни режалаштирган. Ушбу мақсад учун 2021 йилда 3 триллион сўм маблағ ажратилган.\nБугунги кунда дунёда етакчи 3 та вакцина бор: Pfizer ва BioNTech (АҚШ Буюк Британия), Спутник V (Россия) ҳамда Anhui Zhifei Longcom Biopharmaceutica (Хитой). Ушбу вакциналар самарадорлик даражаси 90 фоиздан юқори бўлиб эмлаш икки босқичда амалга оширилади.


Ўзингиз янги машина миниб, эскисини хорижга сотишни истайсизми? Trade-In хизмати ишга тушди\nЎзингиз янги машина миниб, эскисини хорижга...\n27.10.2019 08:36 0 8140\nҲар бир инсоннинг орзуси — автомобил сотиб олиш. Кейин эса иккинчи орзу пайдо бўлади — ўша автомобилни янгироғига алмаштириш. Ҳар доим битта машина миниб юрмайсиз-ку, тўғрими?!\nТан олиш лозим, шу вақтга қадар биринчи орзудан кўра иккинчиси қийинроқ бўлиб келар эди. Агар илк машинангизни сотиб олиш учун шунчаки пул санаш кифоя бўлса, уни янгисига алмаштириш учун бозорда машаққатли соатларни ва ҳатто кунларни ўтказиш ва эскисини сотиш лозим бўларди. Энг ёмони — олибсотар ва фирибгарлардан ҳамма ҳам ўзини эхтиёт қила олмайди.\nЭнди эса UzAuto Motors томонидан ушбу машаққатга чек қўйиладиган бўлди. Кеча Тошкентда UzAuto Motors Service & Trade-In Center сервис ва савдо марказининг очилиш маросими бўлиб ўтди. Энди бу ердан эски машинангизни баҳолатиб, устига қўшимча пул тўлаб, яп-янги автомобил миниб чиқиб кетишингиз мумкин.\n«Бир йил бўлдики компаниямиз мижозга мижоз эмас, балки меҳмон, деб қараб келмоқда. Ҳар бир мижоз меҳмондек иззатга эга бўлиши лозим, — деди «Ўзавтосаноат» бошқаруви раиси Шавкат Умрзоқов марказнинг очилиш маросимида сўзлаган нутқида. — Президентимиз Шавкат Мирзиёев томонидан сиёсий, ижтимоий ва иқтисодий ислоҳотлар кўплаб олиб бориляпти. Биз ҳам шунга мос бўлишга интиляпмиз ва турли ташаббусларга қўл урмоқдамиз.\nБизнинг мақсадимиз — эски машина сотишни ёки янги автомобил сотиб олишни истаган ҳамюртларимизга қулайликлар яратиш. Мижозларимиз бу ерга келиб, меҳмондек кўнгил ёзиб, дам олишини ва ишини битириб кетишини истаймиз. Автосаноат тизимида ўсиш қай даражада эканини мижозларимиз ўз кўзи билан кўришини истаймиз. Биз ривожланаётганимизни исботламоқчимиз. Бу ҳали ҳаммаси эмас, яна янгиликлар бўлади.\nЯхши биласиз, шу вақтга қадар фақат чет элдан Ўзбекистонга эски, минилган автомобиллар кириб келар эди. Аммо нима учун бизнинг тутилган автомобилларимизни хорижда минмасликлари керак? Энди биз ҳам эски машиналаримизни хорижга экспорт қиламиз. Насиб қилса, эски машиналаримизни хорижда минишади».\nTrade-In Center марказида нафақат янги автомобил сотиб олиш мумкин, балки бу ерда эски машиналар учун янги ҳаёт ҳам бошланади. Мижоз топширган автомобил Trade-In Center'да қайта таъмирланади ва сотувга қўйилади. Бундай автомобил нафақат юридик жиҳатдан «тоза», балки «касаллик тарихи» ҳам расмий бўлади. Яъни, таъмирлаш тарихи юритилади ва сиз олаётган машинангиз қандай ҳолатда эканини аниқ-тиниқ биласиз.\nЭнди бозорга ўзингиз билан уста олиб чиқишингиз ва қайсидир эски автомобилни таваккалига сотиб олиш шарт эмас. Trade-In Center'га келасиз ва ўзингизга ёққан машинани миниб чиқиб кетаверасиз. Сизга расмий кафолат берилади.\nШунингдек марказда эҳтиёт қисмлар дўкони (оригинал ва бозордан анча арзон) ҳам бор. Дарвоқе, янги машина олиш учун бемалол фарзандингиз билан келишингиз мумкин, марказ ҳовлисида ва иккинчи қаватдаги қаҳвахонада болалар майдончаси бор. Ҳужжатлар тайёр бўлгунга қадар сиз бир пиёла чой ичиб турасиз, фарзандларингиз эса майдончада ўйнайди. Хоҳласангиз, шу ердаги велосипедлардан бирини миниб, марказни айланиб чиқишингиз мумкин.\nДарвоқе, Trade-In Center эртага, 28 октябр, душанба куни тўлиқ ишга тушади. Ўзингиз келиб, ҳаммасига гувоҳ бўлишингиз мумкин.\nМанзил: Тошкент шаҳар, Яшнобод тумани, Элбек кўчаси, 61 уй (мўлжал: «Дўстлик» метро бекати).\nЖамият 24/11, 10:47\nҲуқуқ 20/11, 23:03\nФоҳишаларнинг рекламаси билан шуғулланувчи шахс қўлга тушди\n#фирибгарлик - 174


Янги йил ҳақидаги сиз билмаган қизиқарли фактлар (2-қисм) - Darakchi\nЯнги йил ҳақидаги сиз билмаган қизиқарли фактлар (2-қисм)\nМУТОЛАА 31.12.2020, 10:11\nАввалроқ, Янги йил байрами ҳақидаги қизиқарли фактлар мавзусидаги мақоланинг биринчи қисмини ҳукмингизга ҳавола қилгандик. Қуйида унинг давомини ўқишингиз мумкун.\nМикронезияда янги йил одатдагидек 1-январда кутиб олинади. Оролдаги барча одамлар янги йил куни ўзи учун янги исм ўйлаб топади ва бу ҳақда яқинларининг қулоғига шипшитади. Қариндошларнинг бир қисми эса янги исмни ёвуз руҳлар эшитиб қолмаслиги учун бор кучи билан дўмбира чалиб туради.\nБразилияда янги йилнинг асосий таоми ясмиқдан тайёрланган шўрва ҳисобланади. Айтишларича, ясмиқ бахт ва бойлик келтиради.\nАвстрияда каклик “Бахт қуши” сифатида қадрланади. Шунинг учун янги йил дастурхонига какликнинг гўшти тортилмайди.\nГерманияда Санта Клаус болаларга совғани дераза токчасига ташлаб кетади. Шветсияда эса Қорбобо туҳфаси печканинг ичида қолдирилади.\nАфрика давлатларида деярли қиш бўлмагани ва қор ёғмагани сабаб улар Қорбобога турлича номлар қўйишган. Масалан, Камбоджада Қорбобони Иссиқ бобо деб аташади.\nСкандинавияда янги йил дастурхонига гуручли бўтқа тортилади. Бўтқанинг ичига эса бир дона бодом яширилади. Уларнинг фикрича, бодом кимга насиб этса, ўша одам йил бўйи бахтли ва бой яшайди.\nҚадимда Қорбобо ҳеч кимга совға улашмаган. Аксинча, одамлар Қорбобога совғалар ҳадя этган.\nҲар йили америкаликларнинг 45 фоизи Янги йилда вазн йўқотиш, тартибли бўлиш, пулни кўпроқ тежаш, соғлом турмуш тарзига амал қилиш ва чекишни ташлаш борасида қарорлар қабул қилади. Лекин, уларнинг 25 фоизи январ ойининг иккинчи ҳафтасидаёқ ўз қарорларига риоя қилолмай, воз кечишади.\nЕвропада Янги йилни оила ва яқинлар билан кутиб олиниши керак деган қараш бор. Европаликларнинг фикрича, янги йилда биринчи марта дуч келган одамлари кейинги 12 ой давомида уларнинг ёнида бўлади.\nДания аҳолиси Янги йил куни идишларни қўшниларининг остонасига улоқтиришади. Кимнинг остонасига энг кўп идиш улоқтирилса, у янги йилда шунча дўст орттиради.\nИспанияда 31-декабр куни ярим тунда 12 та узум ейиш одати бор. Испанлар узум тановул қилаётган пайтида ўз истакларини билдиради. Бу анъана, йилнинг 12 ойи давомида омадга эришиш рамзи саналади. Испанларнинг бу урф-одати 1895-йилда ўйлаб топилган.\nЯнги йил куни Япониядаги Буддист ибодатхоналарида 108 марта қўнғироқ чалинади. Японлар ушбу маросимни Тошигами номи билан танилган Янги йил Худосини кутиб олиш учун ўтказади. Шунингдек, японлар янги йилда узун макарон ейишади. Бу узоқ умр кўришни англатади.\nҚадимги Юнонистонда байрам куни эшикларга аччиқ пиёзлар осиб қўйилган. Бу келаётган йилда болалар ёмонликлардан ҳоли бўлиши учун амалга оширилган.\nГолландияда катта-катта майдонларда омма йиғилиб безатилган янги йил арчасини ёқиб юборишади. Бу эски йил сарқитларидан қутулишнинг белгиси экан.\nХитойда Янги йил санаси ўзгариб туради. Бу сана 21-январ ва 20-феврал оралиғида алмашиниб туради. Ҳар йилги байрам куни Хитой ой тақвими билан белгиланади. 2021 йилда Хитой Янги Йили 12-феврал, жума кунига тўғри келади.


Сурия қўшинлари Идлибда ҳужумни давом эттирмоқда\n28 январ 2021, Тошкент вақти: 17:44\nСурия ҳукумат қўшинлари Идлиб вилоятидаги ҳарбий ҳаракатларини давом эттирмоқда.\nИнсон ҳуқуқларини ҳимоя қилиш ташкилотларидан олинган маълумотга кўра, махсус кучлар ва армия қўшинлари вилоятдаги Жиср ал-Шуғур шаҳридаги аҳоли пунктларини яна ишғол қилган.\nИшғол чоғида аҳоли уйларида тинтув ўтказилган ва фаоллар ҳибсга олинган.\nШанба куни эса бу вилоятда 60га яқин сиёсий фаол аҳоли вакиллари ўлдирилгани хабар қилинган эди.\nАйни кезда БМТ ва Араб лигаси номидан Суриядаги низоларни бартараф этишда элчилик қилаётган Кофи Аннан тинчлик музокаралари мақсадида Дамашққа бошлаган икки кунлик сафарини давом эттирмоқда.\nКофи Аннан музокаралар натижасида ўт очишни тўхтатиш ва инсонпарвар ташкилотларнинг мамлакатга ёрдам етказиш йўлларини очишга уринмоқда.


Эрон сири фош бўлди\n20 январ 2021, Тошкент вақти: 00:29\nТайван фирмаларидан бири ядровий қурол ишлаб чиқаришда ишлатилиши мумкин бўлган мосламаларни Эронга етказиб берганини маълум қилди.\nБу каби ҳаракатлар БМТ Хавфсизлик кенгашининг Эронга нисбатан жорий қилган санкцияларига мутлоқ зиддир.\nHeli-Ocean Technology Co. Ltd. вакили Стивен Лин 2008 йилда Хитой фирмаси босимни электр сигналига айлантира оладиган мосламаларни Эронга етказиб беришга буюртма берганини маълум қилди. Айтилишича, бу каби мосламалар қурол ишлаб чиқаришда ҳам қўлланилиши мумкин.\nҒарб давлатлари Эронни ядровий қуролга эгалик қилишга уринаётганликда айблаб келмоқда. Расмий Теҳрон эса ўз дастури тинчлик мақсадларига йўналтирилганини таъкидламоқда.


21:00 / 02 апрель 3345 pdf Ўқиш режими + -\nУнинг вожиб қилувчиси: ажралиб чиқаётганда шаҳват билан отилиб келадиган манийни тушириш. Закарнинг боши олд ёки орқа (фарж) ичига ғойиб бўлиши, қилувчига ҳам, қилинувчига ҳам (ғуслни вожиб қилади). Уйғонган киши маний ёки мазийни кўриши. Ҳайз ва нифоснинг тўхташи. Ҳайвонга яқинлик қилган (маний) туширмаса, (вожиб бўлмайди). Жумъа, икки ийд намози, эҳром ва Арафа учун (ғусл) суннатдир.\nБалоғатга етган ҳар бир эркак-аёл ўзига ғусл вожиб бўлган ҳолатнинг «катта бетоҳаратлик» эканини яхши билиб олмоғи лозим. Тоҳаратни вожиб қиладиган ҳолат эса, «кичик бетоҳаратлик» деб аталади. Fуслни вожиб қиладиган омиллар қуйидагилар:\n1. Ажралиб чиқаётганда шаҳват билан отилиб келадиган манийни тушириш.\n«Маний» – шаҳват шиддатлашган пайтда отилиб чиқадиган суюқлик.\n«Вадий» – бавл қилгандан кейин баъзида чиқадиган қуюқ оқ суюқлик.\nАммо, маний шахснинг оғир нарса кўтариши, баланд жойдан йиқилиб тушиши каби омиллар туфайли шаҳватсиз равишда чиқса, ғусл вожиб бўл-майди.\nҲанафий мазҳаби ижтиҳодига биноан, эр ва аёл кишидан, хоҳ уйқуда бўлсин, хоҳ уйғоқликда бўлсин, маний шаҳват билан отилиб чиққандагина ғусл вожиб бўлади.\nБиров мастлик ёки ҳушидан кетишдан сўнг ўзига келганда ҳўлликни кўриб, «маний» деб гумон қилса, ғусл вожиб бўлади.\n«Кўп мазийлик киши эдим. Бас, Набий соллаллоҳу алайҳи васалламдан сўрадим. Ул зот:\n«Мазийда тоҳарат, манийда ғусл», – дедилар».\n2. Закарнинг боши олд ёки орқа (фарж) ичига ғойиб бўлиши қилувчига ҳам, қилинувчига ҳам (ғуслни вожиб қилади).\nШариатда эса, жинсий яқинлик, уйқуда булғаниш ва бошқа сабабга кўра манийи чиқиб, ғусл вожиб бўлган шахсга айтилади. Fусл вожиб бўлган одам намоздан, Қуръондан, масжиддан ва шариат кўрсатган бошқа нарсалардан четда бўлгани учун ҳам «жунуб» номини олган.\n«Қачонки у (эр) у(хотин)нинг тўрт мучаси (қўл-оёғи) орасига ўтирса ва унга яқинлик қилса, батаҳқиқ, ғусл вожиб бўлади», дедилар».\n«Агар тўкмаса ҳам», дейилган.\nFусл вожиб бўлиши учун эркакнинг хатна қилинадиган жойи аёлнинг хатна қилинадиган жойига тегса, бўлди. Иссиқ минтақаларда, хусусан, араб юртларида қизларни ҳам хатна қилиш одати бор. Унда фаржнинг ичидаги бир оз ўсиб турадиган қисми хатна қилинади. Уламоларимиз, эркакнинг хатна қилинган жойи аёлнинг хатна қилинган жойига тегиши учун эркак аъзосининг бош қисми аёл аъзосига кириши керак, дейдилар. Ана шу ҳолат юзага келганда, икковларига ҳам ғусл вожиб бўлади.\nҚўшимча қилиб айтадиган маълумотлардан яна бири шуки, уламолар, закар номики асл фаржга кирса, ғусл вожиб бўлаверади, деганлар.\n«Эҳтилом» дегани «уйқуда жинсий яқинликни кўрмоқ», «уйқуда булғанмоқ» деганидир.\n«Умму Сулайм Набий соллаллоҳу алайҳи васалламнинг ҳузурларига келди ва: «Эй Аллоҳнинг Расули, албатта, Аллоҳ ҳақдан ҳаё қилмайди. Аёл киши эҳтилом бўлса, ғусл қиладими?» деди.\n«Ҳа, сувни кўрса» дедилар.\n«Қўлгинанг қурисин, бўлмаса боласи унга нимадан ўхшар эди?!» дедилар».\nУчалалари ривоят қилганлар.\n«Набий соллаллоҳу алайҳи васалламдан ҳўлни кўрган, лекин эҳтиломни эслай олмаган одам ҳақида сўралди. У зот:\n«Fусл қилади», дедилар. (Тушида) эҳтилом бўлганини кўрган, лекин ўнгида ҳўлни кўрмаган одам ҳақида (ҳам сўралдилар) У зот:\nБиров тушида ғусл вожиб бўладиган бирор нарсани кўрганини эслай олмайди. Лекин баданида, кийимида ёки ётган жойида манийнинг ҳўлини кўради. Нима қилиш керак? Албатта, ғусл қилиш вожиб, акс ҳолда, гуноҳкори азим бўлади.\nБошқа биров тушида жинсий алоқани кўрган, аммо уйғонса, ҳеч қаерда манийнинг ҳўли йўқ. Ундай одамга ғусл вожиб бўлмайди. Чунки ундан воқеъликда ғусл вожиб бўладиган нарса чиққан эмас.\n«Аёл киши ҳам ўшани кўради. Унга ҳам ғусл вожиб бўладими?» – деди.\n«Ҳа, албатта, аёллар эркакларнинг туғишганларидир», – дедилар.\nЯъни бу «Ҳа, аёл кишига ҳам ғусл вожиб бўлади. Аёл киши ҳам худди эркак кишига ўхшаш», деганларидир.\n4–5. Ҳайз ва нифоснинг тўхташи.\nОдатда, ҳайзнинг ранги қорамтир, ўзи ҳароратли ва оғриқ ила келадиган бўлиб, ҳиди нохуш бўлади.\n«Фотима бинти Аби Ҳубайш, у истиҳоза бўлар эди, Набий соллаллоҳу алайҳи васалламдан у ҳақда сўради. Бас, ул зот:\n«У томирдан. Ҳайз эмас. Агар ҳайз келса, намозни қўй. Қачонки, ҳайз кетса, ғусл қил ва намоз ўқи», – дедилар».\nИмом Бухорий ва имом Муслим Ибн Аббос розияллоҳу анҳудан ривоят қилган ҳадисда уловидан йиқилиб ўлган киши ҳақида Расулуллоҳ соллаллоҳу алайҳи васаллам:\n7. Номусулмон шахс Исломга кирса.\n«Қайс ибн Осим розияллоҳу анҳу мусулмон бўлганида Набий соллаллоҳу алайҳи васаллам у кишини сув ва сидр ила ғусл қилишга амр қилдилар».\nҲайвонга яқинлик қилган (маний) туширмаса, (вожиб бўлмайди).\nБундан маний туширса, ғусл вожиб бўлиши келиб чиқади. Fусл вожиб бўлмайдиган ҳолатлардан яна баъзилари:\n3. Тушида булғанганда ҳўллик кўрмаганда.\n5. Бармоқни икки йўлдан бирига киритганда.\n16:10 / 02 апрель 334\n08:45 / 03 апрель 1574\n735 17:40 / 22 май\n1978 10:45 / 27.11.2018\n3817 14:30 / 22.12.2018\n5443 18:40 / 27 апрель


Энди пойтахтга бориш шартмас: Самарқандда минтақавий гепатология маркази очилди - zarnews.uz\nВилоят юқумли касалликлар шифохонаси қошида ташкил этилган "Гепатология маркази"нинг очилиш маросими бўлиб ўтди.\nШифохонада марказ учун 2020 йилда инвестиция дастури асосида 5,2 миллиард сўмлик ишлар бажарилиб, янги уч қаватли бино қурилиб, фойдаланишга топширилди.\nГепатология марказида вилоят аҳолиси ва қўшни вилоятлар ҳамда давлатлардан мурожаат қилган сурункали гепатит В, С, Д вирусли этиологияли ва жигар циррози билан оғриган беморларни текшириш, даволаш, кузатиш ҳамда рўйхатга олиш учун барча шарт-шароитлар яратилган. 30 ўринга мўлжаллан марказ ИФА, ПЗР, УТТ ва бошқа лаборатория аппаратлари билан тўлиқ таъминланган. Гепатология марказида малакали шифокор гепатологлар, УТТ шифокори ҳамда шифокор лаборант мутахассислари фаолият юритади.\nЖигар билан боғлиқ бу хасталикларни тўлиқ текширтириш учун шу пайтгача самарқандликлар пойтахтга боришига тўғри келарди. Эндиликда сурункали вирусли гепатитлар (В, С, Д) ва жигар циррози касалликлари, уларнинг асоратларини камайтириш, даволаш ишлари тўлиқ шу ернинг ўзида амалга оширилади.


Россиядаги ёнғинда 10 нафар ўзбекистонлик ҳалок бўлгани маълум қилинди » Ўзбекистон янгиликлари – Zamin.uz\n21 январь 2020, 12:20\nРоссиянинг Томск вилояти Асинов туманида 21 январ куни содир бўлган ёнғин оқибатида Ўзбекистон фуқаролари ҳалок бўлгани ҳақида хабарлар тарқалганди. Ўзбекистон ФВВ ушбу ҳолат бўйича бирламчи маълумот берди.\n«Бирламчи маълумотга асосан ушбу хонадонда 12 нафар Ўзбекистон Республикаси фуқаролари яшаганликлари маълум бўлди. Улардан 10 нафари воқеа жойида ҳалок бўлган ва 2 нафар фуқарога тиббий ёрдам кўрсатилиб, жавоб берилган. Улар ООО «ГРИНВУД» ёғоч тайёрлаш компанияси ишчилари бўлишган.\nВафот этган фуқаролар Томск области Асино шаҳридаги туман шифохонасида сақланмоқда.\nМазкур ҳолат юзасидан воқеа жойида хуқуқни муҳофаза қилувчи органлари томонидан терговолди суриштирув ишлари олиб борилмоқда. Шунингдек, Ўзбекистон Республикаси ФВВ, ТИВ, ИИВ ҳамда ҳудудий консуллик хизматлари билан ҳамкорликда ҳалок бўлганларнинг шахсига аниқлик киритиш ва уларни ватанига олиб келиш бўйича ташкилий ишлар олиб борилмоқда», дейилади хабарда.\nЯнгиликлар » Дунё » Россиядаги ёнғинда 10 нафар ўзбекистонлик ҳалок бўлгани маълум қилинди\n22:20 Оҳангаронда ЙТҲ оқибатида 4 киши ҳалок бўлди


Институтда умухалқ ҳашар тадбири\n08:52 / 14.03.2020 1448\nЯнгиланиш фасли келиши билан она-табиатнинг ўзи заминга сайқал беряпти. Ён-атрофни яшилликка буркамоқда, дарахтлар шохларига гулу чечаклар тақаётир. Лекин баҳор нафасига ҳамоҳанглик зарур. Табиатнинг ишига ҳам кўмак керак. “Наврўз”нинг қадимий фалсафаси — шу! Қолаверса, бу умумхалқ байрами олдидан ўтказиладиган анъанавий хайрия ҳашарларининг асл моҳиятини ҳам яққол ифода этади.\nЎзбекистон Республикаси Вазирлар Маҳкамасининг фармойишига асосан, жорий йил 14-15 март кунлари мамлакатимиз бўйлаб “Обод юрт“ умумхалқ ободонлаштириш ва кўкаламзорлаштириш хайрия ҳашари ўтказилиши муносабати билан институтимизда ҳам ишлар жонланиб кетди. Аслида, бундай кенг миқёсли ободонлаштириш ва кўкаламзорлаштириш тадбирлари ёшларнинг жипслигини синовдан ўтказади. Ҳашар дейилса, етти ёшдан етмиш ёшгача бўлганлар белини маҳкам боғлаб эзгу ишга отланади.\nИнститутимизда умумхалқ ҳашари ўтказиладиган кунлари ҳар бир факультет ўз ҳудудларида дарахт ва гул кўчатлари экиб, боғ ва гулзорлар яратиш, маҳаллалар, таълим муассасалари, аҳоли пунктлари, кўп қаватли бинолар ва қабристонларни ҳамда болалар майдончаларини тартибга келтириш ишларига бош-қош бўладилар. Шунингдек, институтмиз профессор-ўқитувчилари ва талаба-ёшларининг бир жамоа бўлиб ҳашар ишида иштирок этаётганлиги қувонарли ҳолат. Ишончимиз комилки, 14-15 март кунлари институтимиз жамоаси ва талаба-ёшлари мазкур умумхалқ ишидан четда турмайди.


ТАЛАБАЛАР ТУРАР ЖОЙИДА ЯНГИ 2019/2020 ЎҚУВ ЙИЛИГА ТАЙЁРГАРЛИК БЎЙИЧА АМАЛГА ОШИРИЛГАН ИШЛАР\nЖорий йилнинг июль-август ойларида янги ўқув йилида талабалар турар жойида талабаларимиз учун қулайликлар яратиш ва шароитларни яхшилаш, маҳсус тўгараклар ва улар учун хоналарни ташкил қилиш, жорий таъмирлаш ишлари олиб борилиб, якунига етказилди. Талабалар турар жойида Президентимиз томонидан илгари сурилган бешта муҳим ташаббусда белгиланган тадбирларни амалга ошириш учун театр, мусиқа ва рассомчилик хонаси, жисмоний тарбия ва фитнес хонаси, ахборот технологиялари ва интернетдан фойдаланиш хонаси, кутубхона ва ёшлар маънавиятини ошириш хоналари ташкил этилди ва зарур жиҳозлар, плакатлар, кўргазмали воситалар таъминланди.\nТеатр, мусиқа ва рассомчилик хоналарига дутор, рубоб, доира, табла, гитара, най каби мусиқа асбоблари харид қилинди ва уларни жойлаштириш учун маҳсус шкаф ўрнатилди. Талабаларимиз орасида театр, мусиқа ва рассомчиликка қизиқадиганлари кўп. Янги ўқув йилидан улар учун театр, рассомчилик ва мусиқа тўгараклари ташкил қилиниши режалаштирилди. Ўзбек миллий академик драма театри актрисаси Ўзбекистонда хизмат кўрсатган артист Феруза Бобоёрова театр тўгарагига раҳбар этиб тайинланди.\nТалабаларнинг дарсдан бўш вақтларида спорт билан мунтазам шуғулланишлари учун “Жисмоний тарбия ва фитнес хонаси” учун спорт инвентарлари харид қилинди.\nҲар иккала талабалар турар жойида ҳам “АКТ ва интернетдан фойдаланиш хонаси” ташкил этилди. Янги русумдаги моноблоклар харид қилиниб, ўрнатилди.\nБарча санитар хоналар, жумладан, ошхона, ювиниш хонаси, кир ювиш хонаси, хожатхоналар жорий таъмирдан чиқарилди ва ҳолати яхшиланди. Таъмирлашга мухтож бўлган кир ювиш машиналари ва газ плиталари таъмирланди. Том қисмининг таъмирталаб қисмлари таъмирдан чиқарилди.\nТалабалар турар жойидаги “Ахборот ресурс маркази” га янги ўқув ва бадиий адабиётлар харид қилинди. Шунингдек, бугунги кунда замонавий электрон адабиётлардан фойдаланиш имкониятини яратиш мақсадида талабалар турар жойи учун QR-book стенди ўрнатилди. Энди талабаларимиз замонавий ўқув ва бадиий адабиётларни ўз телефонларига ва планшетларига юклаб олиб, мутоала қилишлари мумкин.\nТалабалар турар жойининг ховлисида ерларни суғориш учун қувурлар ўрнатилиб, тупроқ ётқизилди ва газонлар сепилди. Олиб борилган ишларда талабаларимиз орасидан ташкил этилган “Бунёдкор кўнгиллилар отряди” нинг ёрдами жуда катта. Барча факультетлардан жами 10 нафар талабалар жорий таъмирлаш ва ободонлаштириш ишларида фаол иштирок этишди.


09:05 / 25 сентябрь 590 pdf Ўқиш режими + -\nАллоҳ таоло Муҳаммад мустафо соллаллоҳу алайҳи васалламнинг турли камчиликлардан холи бўлиб ўсишларини таъминлади. У зот соллаллоҳу алайҳи васаллам барча ёмонликлардан йироқ, ҳамма фазилатларга яқин ҳолда ўсиб бордилар.\nМуҳаммад мустафо соллаллоҳу алайҳи васаллам вояга етиб қолганларида қўй боқиш билан тирикчилик ўтказдилар. У зот соллаллоҳу алайҳи васаллам арзимаган ҳақ учун одамларнинг қўйларини боқдилар. Ҳайвонлар ичида энг ювоши бўлган қўйни боқиш ҳамма пайғамбарлар қилган ишдир, чунки бу иш уларни маълум маънода кейинчалик ўз умматларига раҳбарлик қилишдек масъулиятли ишга тайёрлар эди.\nПайғамбар соллаллоҳу алайҳи васаллам йигирма ёшларида Кинона ва Қурайш қабилалари билан Қайс Айлон қабиласи орасида чиққан урушда қатнашдилар. Унда амакиларига камон ўқи олиб бериб турдилар. Шундай қилиб, ёшлик чоқларидаёқ уруш нима, жасорату шижоат нима эканини синаб кўрдилар. Бу ишда ҳам Аллоҳ таолонинг инояти ила у зотнинг келажакда пайғамбарлик қилишларига тайёргарлик бор эди.\n07:10 / 25 сентябрь 818\n11:05 / 25 сентябрь 1035\n619 12:00 / 12 август\n4153 13:57 / 26.05.2017\n2254 05:00 / 06.01.2017\n657 12:30 / 31 март


Ўзбек футболи ёхуд « «Така» қаёққа қараб кетаяпти…?»\n25 июнь,2017, 12:40 978\nМана ҳозир, неча бор ўтираяпман, юраяпман, баъзан стол атрофида гир айланиб югураяпман, кейин яна ўйлайман, ўйлайман, ўйлайвераман…\nСизга озор бермасдан, йиллар давомида шаклланган «хақиқат»ингиз, дунёқарашингиз ва сизнинг тўлақонлилик ҳиссиётингизга путур етказмасдан, ўз «билган»ларимни сиз тушуна олишингиз мумкин бўлган тарзда қандай баён этишим мумкин? Гоҳида қалбимда шубҳалар оралаб қолади: «Тушунишармикин ёки тушунмасмикин…?». Шу вақтгача мени иккита инсон тушунди. Бири устозим Рустам Акрамов бўлса, иккинчиси «Voha.uz» сайтининг раҳбари Ренат Эрназаров. Шу инсонни менга топиб берганларга чексиз миннатдорчилик билдираман. Биз у киши билан жуда кўп мулоқот қиламиз ва у менга айтиб қолади: - Сиз ўз билганларингизни ёзинг, мен уни сайтга қўяман, одамлар ҳам билиши керак.\nЎзбек футболи. Футболчи менталитетга боғлиқми?\nБу мақолам ҳисоб бўйича бешинчиси. Агар уни «мақола» дейиш мумкин бўлса, албатта. Тўртинчисини кўплаб сайтлар: «Sports.uz» ва «Voha.uz» ёритишди. Кўплаб мухлислар ўқишибди ва муносабатлар ҳам билдиришибди. «Коммент»ларнинг бирида, «Окахон, сиз «Бабаян»чи экансиз…» деган иддаосини ҳам ўқидим. Мен учун «томон»ларнинг қизиқ жойи йўқ. Мен «Бабаян»чи, «Эшматов»чи ёки «Тошматов»чи ҳам эмасман. Агар сиз учун менинг қайси томонда эканлигим қизиқ бўлса, айтаман: «ўзбек футболи ва унинг муваффақияти томонидаман».\n«Така»ни танлаш имконияти на менинг, на журналистларнинг, на мухлисларнинг измида эмас. Не - не умидлар билан танланган «така» ўзбек футболини қаёққа қараб бошлаяпти – бу катта сир! Ҳаммамиз ҳам бу «така»нинг орқасидан ўша томонга қараб кетаверамиз, кетаверамиз, кетаверамиз… Анча вақтдан кейин маълум бўлишича, яна ўша ерга келиб қолибмиз.\nЭнди эса бошқа бировимиз эълон қиламиз: - Энди ақлимиз кирди, у «така» ҳақ эмас эканлигини биламиз. Жаноблар, бошқа яхшироқ йўлдан борамиз!\nМана, бўлди! Мангу дарбадарлик.\nКим айбдор? Ҳеч ким!\nКим биларди, балким юксак ғоялар ҳақида гапирмаганлигим учун ўзимни ўзим айблаётгандирман. Айбдорлар эса аллақачон бу ёруғ оламни тарк этиб бўлишган. Бизни шунақа ўқитишган. Биз энг унумсиз, энг ҳосилсиз жамиятда тарбия топганмиз. Футболимиздаги кўплаб муаммоларнинг сабаблари айнан собиқ иттифоқ мафкурасига бориб тақалади, яъни реализм ва материализмга. Биз ўша мафкуранинг тўловларини тўлаб ётибмиз. Аниқроқ айтганда, энг яхши мураббийларимиз навбати билан тўлашаяпти.\nЭнди навбат кимга? Ким «така» бўлишни ҳоҳлайди?\nЭй, Худо! Хафа булдингизми? Сизда ҳазилни тушуниш туйғуси туғилганингиздаёк «суннат» қилинган. Сиз ҳамма нарсани жуда жиддий қабул қиласиз. Мендан ранжимасликларингизни ўтиниб сўрайман. Ёки ранжисангиз ҳам, фақат бир зумгина, сунг дарров кечириб юборинг!\nЛекин кўраяпманки, сизга зоология фани ёқмас экан. Одамлар қизиқроқми? Яхши. Унда одамлар ҳақида гаплашамиз…\nОдамлар учун сизни ташқи кўринишингиз, кийган кийимингиз, бойлигингиз ва жамиятда тутган ўрнингиз жуда ҳам қизиқ. Худо учун эса буларни ҳеч бирининг қизиқ жойи йўқ. Худо учун эса бизнинг унга бўлган муҳаббатимиз ва истак – ҳоҳишимиз, қизиқдир.\n«Орзу» деб номланган китобимни тақдимотидан кейин, мени жуда ҳам хурмат қиладиган бир журналист укам: «Юсуф ака жуда ҳам содда инсонлар», деган эди. Шунисига ҳам шукур! Ҳар ҳолда, ҳурматимни жойига қўйиб, силаб – сепалаб, сиз «тентак»сиз, демади. Агар у инсон менга, «сиз тентаксиз» деганида ҳам, чин юракдан айтаман: хафа бўлмас эдим. Чунки биламан: ҳақиқий тентакларгина ҳақиқат қаерда яширинганини тахминан билишади. Албатта, у барча бир – бирига кўзини луқ қилиб ахтарадиган жойда эмас.\nБир пайтлар одамлар инсониятнинг космосга парвозини ҳам тўла ишонч билан «САФСАТА!», дейишгандилар. Бунинг учун Циалковскийни тентакка чиқаришган эдилар. Бугунги кунга келиб косманавтларнинг йиллаб космосдаги парвозининг одамлар учун қизиқ жойи йўқ.\nБундай олиб қараганда, ҳамма буюк ғоялар бошида жуда кулгили, ҳатто бемаъни, амалга ошмайдигандек туюлади. Фақат бошида. Кейин кўника бошлайсиз. Албатта, мураббийларимиз, футболчиларимизнинг бугунги кундаги фикрлаш нуқтаи назаридан олиб қараганда ўзбек футболининг «улканроқ» муваффақиятига умид қилмаса ҳам бўлади. Аммо, бугунги кунга келиб мураббийларимиз ва футболчиларимизнинг фикрлаш тарзини, савиясини ва олдига қўйган орзу - мақсадларини ўзгартириш мумкин. Агар мен ўзбек футболчиларининг руҳиятини ва потенциал имкониятини билмаганимда, тинчгина ўзимнинг 2-лигамда мураббийлик қилиб юрган бўлардим. Лекин, айбдорлик ҳисси…Ўзимни айблайверишим, айблаверишим оқибатида ўзбек футболига битта китоб совға қилдим. Қўшимчасига 4 – 5та мақола ҳам ёза бошладим. Нима учундир, олтинчи сезгим: «гапир, гапир, гапира бошлагин…», деб минғирлагани - минғирлаган. Мантиқ эса, ўша, эски «томинг кетганми…?» пластинкасини айлантиргани – айлантирган.\nГоҳида менда шундай тасаввур пайдо бўлади, ўзбек футболининг «ёқаси»дан олганча, жон ҳолатда силкитиб, бақираман! – Ҳе - й! Тирик жон борми? Мен кимгадир керакманм-и –и? Эҳ, сизлар! Атрофда эса олий маълумотли сукунат. У хўрсинганча бошқа томонга ағдарилиб яна ғафлатга ботади. Ким биларди, балки ўзбек футболининг БУЮК муваффақияти ҳақида гапираётгандирман. Ким биларди, балки миллионлаб, миллиардлаб долларлик ғоялар ҳақида фикрлаётгандирман.\nЎзбек футболини улкан МУВАФФАҚИЯТ кутиб турибди. Бу МУВАФФАҚИЯТни қарши олиш учун муносиб тайёргарлик кўришимиз керак, холос. Ўзбек футболининг «бахти»га, ўзбек футболи журналистикаси ривожланиб қолди. Бу энг муҳим жиҳатларимиздан бири ҳисобланади. Айнан мана шу МУВАФФАҚИЯТни қарши олиш учун журналистларимиз «зарбдор куч»га айланишади. Ўзбек футболининг УЛКАН муваффақиятида, уларнинг ҳам УЛКАН имзоси бўлади, албатта.\nЎзбек футбол мухлислари ҳар доим ҳақдирлар! Чунки улар - истеъмолчидирлар. Истеъмолчилар эса ўзбек футболининг ҳар қанақа муваффақиятига буюртма беришга ҳақлари бор. «Ҳунарманд»нинг ўз «маҳсулоти»ни қандай тайёрлаши, мухлис учун ҳеч қандай қизиқ жойи йўқ. Унга замонавий ва сифатли «маҳсулот» керак. Улар ўз терма жамоасини «элит» гуруҳда бўлишини орзу қилишади. Ўзбек футболи улар олдида жуда кўп марталаб - қарздордир. Ўзбек футбол мухлиси ғалабаларга бурканиб юришга, ижобий ҳиссиётларни, эҳтиросларни бошидан кечиришга тўла хаққи бор. Улар ўз ҚАҲРАМОНларини кутишаяпти. Уларга метиндек сабр тилаб қоламан. Ҳозирча.\nМана, энди бўлди, ёзиб бўлдим, энди мени бир вақтнинг ўзида ҳар икки томондан яхшигина зарбалар кутаяпти. Зарбаларга дош бериш учун ўзимнинг камикадзелар кимоносини кийиб, онгли равишда бу фикрларга, шубҳаларга тик боришга тайёрман.\nКейинги чиқишда, ўта муҳим оғриқли «точка» ҳақида фикр юритмоқчиман. Кутинг…\nУмид Аҳмаджонов: ЯФА билан ҳамкорлик ўзбек футболи учун жуда катта фойдаси тегади 633 17.11.2017\nАзамат Абдураимов: ЎФФнинг Олий лига формати борасидаги қарорини тўғри деб ҳисоблайман 201 15.11.2017\nРавшан Эрматов: Янги формат Олий лига клублари ўртасидаги рақобатни янада оширади 256 15.11.2017\nПФЛ бош директори: Клублар лицензиялаш талабларини бажаришмаса, олий лигада иштирок этишмайди 909 11.11.2017\nАлишер Никимбаев олий лигада юзага келган муаммоларга малакали ҳакамларнинг йўқлигини сабаб қилди 1078 07.11.2017\nТеглар: Ўзбек футболи\nВидео. Қаршида байрам ёхуд "Насаф" - "Пахтакор" учрашувининг сиз кўрмаган вазиятлари 1276\nАна холос! Чемпионликка эришган “Локомотив” мураббийлари матбуот анжуманига биргаликда киришди 860\nГвардиола "Манчестер Сити" мухлислари учун нохуш хабар айтди 643


Виртуал қабулхона Боғланиш 17 Май 2017\tИлғор ғоялар, амалий таклифлар ва юқори натижалар\nАнъанавий тарзда ўтказиб келинаётган мазкур кўрик-танлов ўтган вақт мобайнида тадбиркор, фермер ва ҳунармандларнинг чинакам маҳорат майдонига айланди. Чунки ушбу босқичгача етиб келишнинг ўзи катта гап. Бунинг учун ҳар бир ишбилармон, аввало, қандай янгиликларни амалиётга жорий этгани, аҳоли бандлигини таъминлашдаги ташаббускорлиги, экспорт салоҳияти, қисқача айтганда, ўз фаолияти давомида мамлакатимиз тараққиётига қўшаётган ҳиссаси каби талабларга жавоб бериши лозим. Галдаги якунловчи босқичда ҳам, худди аввалгиларидек, ана шундай илғор ишбилармонлар жам бўлишди. Улар томонидан намойиш этилаётган маҳсулотлар нафақат турфа хил, балки сифат борасида ҳам бири-биридан қолишмайди.\nДарҳақиқат, мазкур соҳа вакиллари ҳар томонлама қўллаб-қувватланмоқда. Бунинг самараси ўлароқ, айни пайтда саноат маҳсулотларининг учдан бир қисми, қишлоқ хўжалиги маҳсулотларининг 98 фоизи кичик бизнес ва хусусий тадбиркорлик субъектлари томонидан тайёрланмоқда. Иш билан банд аҳолининг 77 фоизи шу соҳада меҳнат қилаяпти. Эътиборли жиҳати, жорий йилда ҳудудларда кўрик-танловнинг қуйи босқичлари ҳам ишчан ва кўтаринки руҳда уюштирилди. Яъни 25 апрель санасига қадар республикамизнинг барча туманида танловнинг биринчи босқичи ўтказилиб, унда 7 053 та тадбиркорлик субъекти, 3 майгача давом этган Қорақалпоғистон Республикаси, Тошкент шаҳар ҳамда вилоятлар босқичига эса 576 нафар иштирокчи танлаб олинди. Ниҳоят, улар орасидан 41 нафари кўрик-танловнинг республика босқичида қатнашиш ҳуқуқини қўлга киритди.\nЖамоада 50 киши меҳнат қилади. Ўтган йили улар, шунингдек, хорижлик буюртмачиларга 577 минг АҚШ долларилик маҳсулот сотишди. Бу йил 2,5 миллион доллар миқдорида экспорт амалиёти рўёбга чиқарилади. Келгусида эса яна 165 минг бош товуқ боқишга мўлжалланган 3 та цех барпо этилиб, маҳсулотнинг 75 фоизи чет эллик харидорларга юборилади. — Юртимизда биз, қишлоқ мулкдорларига яратиб берилаётган шарт-шароитлар ва имкониятлардан беҳад мамнунмиз, — дейди Китоб туманидаги “Viget-Impeks” фермер хўжалиги раҳбари Усмон Тошев. — Бунга жавобан дастлаб фаолиятимизни узумчиликдан бошлаган бўлсак, кейинчалик боғдорчиликни йўлга қўйдик, полиз маҳсулотлари, кўкатлар етиштиришни ўзлаштирдик. Айниқса, маҳсулотларни замонавий совиткичларда сақлаб, хориж бозорларига чиқараётганимиз ишимизга йил сайин барака киритаяпти. Кўргазмада намойиш этилаётган ҳунармандчилик буюмлари ҳам барчада катта таассурот қолдирмоқда. Уларни томоша қилган киши ўзбек усталари меҳнатига қойил қолиши баробарида, миллий анъана ва қадриятларимиз янги қирралари пайдо бўлаётганининг гувоҳига айланади. — Ёшлигимдан ёғочсозликнинг сир-синоатини пухта ўрганишга қизиққанман, — дейди зангиоталик уста Камолиддин Раҳматиллаев. — Бу касбни эгаллаганимдан сўнг кўплаб йирик мажмуаларни қуриш ва таъмирлашда қатнашдим. Мақсадим — ўзбек ҳунармандчилиги шуҳратини бутун дунёга ёйишга ҳисса қўшиш. Кўрик-танловнинг республика босқичи ғолиб ва совриндорларини тақдирлаш маросими 22 май куни “Туркистон” саройида бўлиб ўтади. Дилшод УЛУҒМУРОДОВ,\n« Ҳар бир масала ҳамжиҳатликда ҳал этилмоқда\tМобиль алоқа ва интернет хизматлари сифати янада ошади »


Хамма янгиликлар / 22.03.2020\n08:53 02 Апрел 2020\nУламолар кенгашининг коронавирус (COVID-19) инфекцияси тарқалишининг олдини олиш бўйича фатвосида ҳам “Жаноза намозлари вафот этганнинг яқин қариндошлари иштирокида хонадонларда ўқилсин”, дея алоҳида таъкидланган.\nПойтахтда бозорлар ва дорихоналар фаолияти тўхтатилмайди – ҳокимлик\nТошкентда жамоат транспорти ҳаракатининг тўхтатилиши аҳоли орасида бошқа турли миш-мишлар авж олишига сабаб бўлди.\nАлматов: коронавирус Тошкентдан ташқари Хоразм вилоятида ҳам қайд этилган\nСанитария-эпидимиологик осойишталик агентлиги директори Ўзбекистонда коронавирус инфекцияси билан боғлиқ битта ҳолат Хоразм вилоятида қайд этилганини маълум қилди.\nЯна бир Ўзбекистон фуқаросида коронавирус аниқланди\nЎзбекистонда коронавирус инфекцияси билан касалланганлар 43 нафарга етди. Ушбу инфекция аниқланган яна бир фуқаро Истанбулда бўлиб қайтган.\nСтипендия, контракт, ёзги таътил: вазир ўринбосари долзарб саволларга жавоб қайтарди\nКарантин даврида магистратура ва бакалавриат босқичи талабаларига стипендия тўланадими? Шу каби бошқа саволларга Олий ва ўрта махсус таълим вазири ўринбосари ойдинлик киритди.\nМактабда замонавий ахборот технологияларидан кенг фойдаланган ҳолда аниқ ва табиий фанлар билан бирга чет тиллари чуқур ўргатилади.\nЎзбекистонда 65 ёшдан ошганларга кўчага чиқмаслик тавсия қилинди\nЎзбекистон ҳукумати 65 ёшдан ошганлар ва сурункали касалликлари бўлганларга зарурат бўлмаганда кўчага чиқмасликни тавсия қилди.\nХитойнинг ҳазил туйғуси яхшигина ва у ерда бундан фойдаланилмоқда, айниқса, Америка билан кучайиб бораётган мафкуравий курашда.\nРеспублика чегара ҳудудларидаги мавжуд чегара ўтказиш пунктлари 23 март куни соат 00:01 дан бошлаб барча шахслар учун (мамлакатдан чиқиб кетаётган хорижликлардан ташқари) ёпилади.\nТошкент шаҳри, Қорақалпоғистон Республикаси, вилоятлар марказларида 23 мартдан жамоат жойларида шахсий ҳимоя воситалари (ниқоб)сиз бўлган шахсларга аввалига огоҳлантириш берилади.\n“Улар жиддий сиқувга олинди”: Идлибда нималар содир бўлмоқда\nТуркия ва Россия, Латакия ва Ҳалабни боғлайдиган стратегик аҳамиятга эга М4 автомагистралини биргаликда патрул қилишни ташкиллаштирдилар.\nкарантин вақтида европаликлар нимани ҳис қилишмоқда ва умумий карантиндан кейин Европа Иттифоқи қандай ўзгаради - РИА Новости ўрганди.\nЎзбекистонда коронавирус инфекцияси билан касалланганлар сони 42 нафарга етди\nСоғлиқни сақлаш вазирлиги хабарига кўра, ушбу инфекция аниқланган ўзбекистонлик Швейцарияда бўлиб қайтган.\nМахсус комиссия карантин қоидаларига риоя этилишини таъминлаш юзасидан мурожаат қилди\nХабарда ёзилишича, яратилган шароитларга қарамасдан, карантинга олинган маскандан бир неча марта қочиб кетиш ҳолатлари кузатилган. Ушбу фуқаролар ҳозирда ушланган ва уларга нисбатан жиноий иш қўзғатилган.\nКарантиндан қочмоқчи бўлган яна бир шахс қўлга олинди\nҚашқадарё вилоятида 25 ёшли наманганлик фуқаро карантин маркази деворидан ошиб ўтиб, қочишга уринган. Ҳозирда ушбу шахсга нисбатан жиноят иши қўзғатиш чоралари кўрилмоқда.\nВирус оламни ўзгартира оладими?\nАлбатта, одамлар унчалар содда эмас, бир кунмас бир кун унинг келишини сезишарди, лекин мана шундай, тўсатдан, ҳар бир хонадоннинг эшиги тагига келиб қолишини ҳеч ким хаёлига ҳам келтирмаган.\n22 мартдан Тошкентда барча жамоат транспорти қатнови тўхтатилади


Бердақ номидаги Қорақалпоқ Давлат мусиқали театри ҳақида биласизми?- Kruz.uz\nБердақ номидаги Қорақалпоқ Давлат мусиқали театри ҳақида биласизми?\n11:23, 19.06.2016 1557 0 Маданият\nБердах номидаги Қорақалпоқ Давлат мусиқали театри ҳақида нималарни биласиз? Биз ушбу мақола орқали мазкур театрнинг тарихи ва бугуни ҳақида сўз юритамиз.\nБердақ номидаги Қорақалпоқ Давлат мусиқали театри, 1926-йили 11-апрелъ куни Қорақалпоғистон Республикаси ҳукумати томонидан «Қорақалпоқ миллий труппасини ташкил этиш туғрисида»ги қарор қабул қилиниб, «Тонг нури» труппаси ташкил қилинади. Труппанинг бадий рахбари қилиб Тўрткул шаҳри педагогика техникуми ўқутувчиси Зарип Қасимов тайинланади.\nТеатр ўзининг биринчи пардасини 1926-йили 8-ноябръ куни Қасим Авезовнинг «Тилак йўлида» 4 актли мусиқали драмаси билан очади. Қорақалпоқ театрининг йилномаси ушбу санадан бошланди. 1927-йили эса Зарип Қасимовнинг ўз ишига қайтиши билан, труппага раҳбар қилиб ёш истъедодли ёзувчи Абдираман Утепов тайинланади.\n1926-йили труппа ходимлари сони эса 13 та эди, 1927-йилга келиб ходимлар сони 29 тага етади. Уларнинг ичида Жолмурза Аймурзаев, Сейфулғабит Мажитов, Қалжан Бегимова, Байнияз Сейтов, Қурбангул Бекмуратова, Генжебай Убайдуллаевлар бор эди.\nҚорақалпоғистон Отқарув Комитетининг 1930-йил 25-декабръдаги қарори асосида театрга Қорақалпоқ Давлат театри статуси берилади. Абдирман Утепов театрнинг бадий рахбари ва директори қилиб тайинланади.\n1939-йили битирувчилар муносабати билан Қорақалпоқ давлат театрига режиссёр реформатор К.С.Станиславский номи берилди ва театр К.С.Станиславский номидаги Қорақалпоқ давлат мусиқали драма ва комедия театри деб номлана бошланади.\n1987-йили театр жамоаси И.Юсупов либреттосига Н.Мухаммеддинов мусиқасига «Ажиниёз» биринчи қорақалпоқ миллий операсини сахналаштирдилар. Шундан сўнг «Майсаранинг иши», «Алеко» операларини ва «Айжамал» балетини сахналаштириб театр мутахассислари томонидан юқори бахо олишга эришдилар. Шу тариқа театр 3 та йўналиш бўйича драма, мусиқали драма, опера ва балет жанрларида ижод қилиш имкониятига эга бўлди.\nУшбу муносабат билан театрга мусиқали театр статуси, 1991-йили Мустақиллик шарофати билан Қорақалпоқ классик шоири Бердақ номи берилди.\nМустақиллик йилларида театрда миллий операларимиз «Ажинияз», «Тўмарис» сахналаштирилди, «Майсаранинг найранглари» «Алеко» операси, «Айжамал» балети, «Соҳибқирон», «Алпомиш» мусиқали драмалари бошқа тарихий спектакллар сахналаштирилиб, ёшларимизга миллий мъеросларимизни таништириб, биз кимларнинг авлодларимиз, ота-баболаримиз ким, улар қанақа юқори маданиятга эга бўлганлигини сахнада кўрсатиб, уларнинг маданий рухининг ўсишида ҳиссаларини қўшиб келмоқда.\n1996-йили Амир Темурнинг 660 йиллиги муносабати билан ўтказилган Ўзбекистон Республикалари театрлари орасида ўтказилган мусобақада А.Ориповнинг «Соҳибқирон» спектаклидаги Амир Темур ролини ижро этган актёр Базарбай Узақбергенов биринчи ўринни олишга муваффақ бўлди.\n2008-йили Туркманистан Республикаси Ашхабад шаҳрида ўтказилган «Қўшиқ-мусиқа-инсониятнинг рухий бойлиги» деб номланган фестивалда театр камер оркестри билан вокал артистлри иштирок этишди.\n2009 йили Миср Араб Республикаси Каир шаҳрида бўлиб ўтган ХХI халқаро театр фестивалида С.Балғабаевнинг «Энг сулув келинчак» спектакли билан иштирок этиб, қорақалпоқ театр санъатини жаҳон халқларига таништиришга сазовар бўлдилар.\n2009 йил якуни буйича мазкур театр Ўзбекистон Республикаси театрлари орасида «Йилнинг энг фаол театри» номинациясини олишга эришди.\n2011 йили Тошкент шахрида ўтказилган «Сизни куйлаймиз замондаш» деб номланган Республика I-фестивалида П.Айтмуратовнинг «Интилганга толе ёр» спектакли билан иштирок этиб, тамошабин ва мутахассисларнинг эътирофига сазовар булиб, II ўринни олишга муяссар бўлди.\n2013 йили «Сизни куйлаймиз замондаш» II Республика кўрик фестивалида Қ.Нарқабилнинг “Нур сояда қолмайди” спектакли билан иштирок этиб III-ўринни олди ва Шабнам ролидаги С.Аннақуловага “Энг яхши аёл роли ” номинацияси берилди.\n2012 йилги Ўзбекистон Республикаси Вазирлар Маҳкамасининг дастурига боғлик, 2012 йили театрда катта қурилиш ишлари олиб борилди.\nУшбу йил февралъ ойида театр жамоаси Тошкент шаҳрида ижодий сафарда бўлиб, Н.Давқараевнинг «Алпомиш» мусиқали драмасини, К.Рахмановнинг «Келин» комедиясини, П.Айтмуратовнинг «Интилганга толе ёр» драмаларини тамошабинларга хавола этиб, қорақалпоқ халқининг бой рухий меросини, санъатини яна бир бор танитдилар.\n- Театр 1926-йили “Тонг нури” труппаси бўлиб ташкил этилиб, Қ.Авезовнинг “Тилак йўлида” асари билан биринчи пардасини очади.\n- 1930 йили труппа Қорақалпоқ давлат театри бўлиб ташкил қилинди.\n- 1939 йили театрга К.Станиславский номи берилди ва Қорақалпоқ давлат мусиқали драма ва комедия театри деб номланди.\n- 1989 йили Қорақалпоқ давлат мусиқали театри статуси берилди.\n- 1991 йилдан театр Бердақ номидаги Қорақалпоқ давлат мусиқали театри деб аталади.\n- Театр кўп жанрли ҳисобланади. Унда опера, балет, мусиқали асарлар ва драма жанрдаги асарлар сахналаштирилади.\nСарбиназ Торешова, Фурқат Юсупов\nҚорақалпоқ давлат мусиқали театри


Россиядан Ўзбекистонга қанча пул ўтказилди?\n2019 йилнинг биринчи чорагида Россиядан пул ўтказмалари ҳажми бўйича Ўзбекистон Швейцариядан сўнг иккинчи ўринни эгаллади.\nТОШКЕНТ, 17 июн – Sputnik. Россиядан хорижга пул ўткзмалари ҳажми бўйича Ўзбекистон иккинчи ўринни эгаллади деб хабар қилди Марказий банк.\nХабарда айтилишига кўра, Ўзбекистонга юборилган 818 миллион доллардан 340 миллионини Россия фуқаролари, 478 миллионини эса - Ўзбекистон ва бошқа давлат фуқаролари юборган. Юборилган маблағнинг ўртача қиймати – 349 долларни ташкил қилган.